
Narod mora biti pravilno i točno obavješten i 
1 Joučen o raznim tekovinama nauke, ako se želi po- 
stići mjegovo povjerenje, a to je moguće postići 
primjerom, živom riječi i stalnim kontaktom t.j. 
razgovorima i predavanjima, a zatim štampom i 
knjigom te zornim radom i primjerima. 

Naši stočari trebaju mnogo pouke, savjeta i 
uputa o raznim poslovima oko prehrane, držanja i 
postupka sa stokom, a isto tako o poznavanju po- 
jedinih bolesti kao i načinu njihova liječenja, a 
još više o sprečavanju bolesti kako zaraznih tako 
i svih ostalih, jer lakše je spriječiti nego liječiti — 
kako veli naša narodna poslovica. 

Ako o svemu tome stočar bude obavješten, tada 
će se u mnogoj nesreći lakše i brže moći snaći % 
pomoći sebi i drugima, a osim toga gledat će ispra- 
vno i na sve mjere i odredbe, koje primjenjuje 
veterinarska služba u cilju očuvanja sveukupnog 
našeg stočarstva. On će tako dobiti i pravu sliku o 
veterinarstvu uopće kao i o svim poslovima, s kojime 
se veterinarstvo bavi. 


: Veterinarstvo je skup svega praktičnog i teo- 

retskog znanja o tome, kako ćemo održati domaće 
životinje zdravima i kako ćemo suzbiti nametničke 
i zarazne bolesti stoke, koje sw često opasne po 
zdravlje i život ljudi, zatim kako ćemo liječiti bo- 
lesnu stoku, njegovati zdravu stoku, odgajati mlađu 
i 1d., dakle ukratko briga za zdravlje 4 napredak 
stoke i stočarstva. 

Veterinarsko-sanistarne mjere jesu sve one mjere, 
koje se poduzimaju na temelju zakonskih propisa 
t izdanih naredaba sa svrhom, da se ograniče i su- 
zbiju pojedine zarazne, a i nametničke bolesti stoke. 
Te mjere određuju upravne vlasti, a nadziru ih veteri- 
nari 4 milicijski izvršni organi, a katkada i vojska. 

Veterinar kao pregledač mesa i mlijeka ne do- 
zvoljava, da dođe u promet za ljudski nšitak meso 
ili mlijeko bolesnih životinja, zatim zaraženo, one- 
čišćeno, ili manje vrijedno i pokvareno, te ljudskom 
zdravlju škodljivo meso i mlijeko, a i takvi mesni 
i mliječni proizvodi. Pregledom mesa i mlijeka brine 
se veterinar neposredno, a suzbijanjem zaraznih bo- 
lesti, koje prelaze sa stoke na ljude, brine se po- 
sredno i za zdravlje ljudi. 

Trgovina i promet stokom i stočnim proizvodima 
stoji pod veterinarskim nadzorom obzirom na zdra- 
vlje ' mogućnosti širenja različitih bolesti. Veterinar 
se brine i za promicanje stočarstva sudjelujući kao 
stručnjak prilizboru stoke za rasplod, te pri ocjenama, 
izložbama i nagrađivanju stoke. 


S veterinarsko-stočarskim poslom je w vezi i 
osiguranje stoke, kojim se osiguravaju vlasnici od 
štete kod stoke usljed raznih uzroka. 

Pod veterinarskim nadzorom stoje i potkivači, 
koji se bave kao obrtnici potkivanjem radne stoke 
(konji, volovi). Njihovo osposobljenje vezano je na 
polazak Potkivačke škole u Zagrebu, u kojoj je ve- 
terinar upravitelj i glavnijnastavnik. 

Prema svojem poslu veterinar je ponajviše ve- 
zan na selo i seljačke stočare, pa je radi toga ČE- 
sto i njegov savjetnik i učitelj ne samo u poslovima 
svoje struke, nego i u drugim pitanjima društvenim, 
gospodarskim, trgovačkim, političkim i td. Pouča- 
vajući narod o različitim pitanjima iz područja 
veterinarstva i stočarstva, kao i veterinarsko-sani- 
tarnih propisa vrši on ne samo staleško stručne 
poslove, nego i vašnu ulogu na području narodne 
prosvjete. 

Za uspješno obavljanje veterinarske službe po- 
trebno je osim |veterinarskih tstručnjaka i dobre 
organizacije veterinarske službe i valjano uređena 
veterinarsko-sanitarna tj. milicijska izvršna služba 
i njeni organi, koji dobro poznaju ne samo odredbe 
i propise, nego i da budu poučeni o biti i svrsi va- 
ljane provedbe pojedinih veterinarsko - sanitarnih 
mjera kao i o njenoj važnosti za napredak veteri- 
narstva i stočarstva, a po tome i za materijalnu 
korist države i pojedinaca. 

Ova knjišica namjenjena je svim našim ljudima, 
koji drže stoku i s njome imaju bilo kakvog posla, 


da im bude pri ruci kadgod jzatreba, jer će u njoj 
naći najglavnije savjete i upute, kako da postupaju 
u slučaju majobičnijih imezgoda, bolesti i nesreća i 
kako da očuvaju zdravlje svoje stoke, a potom če- 
sto i svoje i svojih ukućana. 

Za lakše snalaženje i radi boljega pregleda 
obrađeni su ukratko pojedina poglavlja po mjesecima, 
jer svako godišnje doba donosi i posebne brige oko 
zdravlja stoke. 

Osim članaka o brizi za zdravlje stoke u poje- 
dinim mjesecima dodani su i neki drugi članci u ko- 
jima se pobliže govori o onome, što je ranije samo 
ukratko spomenuto tako, da potrebno znanje našim 
stočarima bude više zaokruženo. 

Ovoliko uvođa mislim da je bilo potrebno reći 
o veterinarskom prosvjećivanju sela i stočara kao 
i 0 prikazu veterinarstva u glavnim \crtama, da se 
postigne. željeni cilj, a to je brži i bolji napredak 
našeg sveukupnog stočarstva, od kojega se traži 
mnogo veću korist ne samo svakom pojedincu nego 
t cijeloj našoj zajednici. 


I. 


Siječanj je obično mjesec najjače zime, a naj- 
manjih radova izvan kuće. Stoga je nastojanje i 
briga stočara za stoku najveća, jer se često oko 
nje nalazi i pregledava je te odmah opaža slučajeve 
nesreće ili bolesti, pa se na vrijeme može svemu 
pomoći. 

U području niskih pašnjaka i podvodnih livada 
opažaju se u ovom mjesecu pojave jače mršavosti 
stoke, a osobito goveda i ovaca, a često i konja. 
Uzroke mršavosti treba dati pravovremeno ustano- 
viti, da se može odmah poduzeti liječenje, a ne 
odugovlačiti dok stoka sasvim ne oslabi. Stočari 
a osobito Poljoprivredna dobra, SRZ, kao i druge 
ekonomije poslužiti će se u tu svrhu najbližim Ve- 
terinarskim zavodom (Vinkovci, Zagreb, Split, Rijeka) 
i poslati balegu životinje u kutiji od šibica na pre- 
tragu. Pretragom se može ustanoviti, da li životinja 
boluje od metiljavosti ili drugih crva, trakavica, pa 
će se prema tome odrediti liječenje. i 

Koncem siječnja počinju se ovce janjiti, a kr- 
mače prasiti. Stoga se valja na vrijeme pobrinuti 

za topliju i suhu stelju, a i za dobru hranu živo- 
tinja - prije i nakon poroda. Krmače, a i ovce treba 
dobro hraniti bjelančevinastom hranom, pa će se 
prasci i jaganjci na sisi dobro razvijati i neće biti 
drhtavih, slabih i kržljavih prasaca, a ni ugibanja 
janjadi. 

Za jake zime i dobra saonika treba konje na 
oštro potkivati ili ih tjerati bose tj. bez potkova, 
da se ne skližu. Uslijed sklizanja dolazi često do 
ozljede nogu, što treba izbjegavati. 

. U siječnju se katkada pojavljuje bjesnoća pasa 
u jačoj mjeri, pa stoga treba paziti na kretanje 
pasa, dobro ih hraniti, te vezati i pobrinuti se za 
njihov topli ležaj, jer se u protivnom skiču kojekuda. 

Duge zimske noći u ovom mjesecu kao i preko 
cijele zime daju dovoljno prilike za čitanje raznih 
poučnih gospodarskih knjiga i časopisa. Stoga treba 
to vrijeme iskoristiti za skupljanje i nadopunu zna- 
nja u većoj mjeri nego u ostalo doba godine, kađ 
je mnogo posla u polju i izvan kuće. Nadalje treba 
marljivo pohađati zimske gospodarske tečajeve i 
pažljivo slušati predavanje pojedinih stručnjaka i 
držati se dobivenih uputa i razjašnjenja, a najviše 
onih, koja se tiču zdravlja i higijene stoke pri dr- 
žanju, iskorišćivanju, njegi i prehrani. 


U ovom mjesecu treba predvesti i pse na oba-: 


vezno cijepljenje protiv bjesnoće u koliko ti poslovi 
nisu određeni za veljaču, jer će se cijepljenjem pro- 
tiv bjesnoće zaštiti ljudsko zdravlje od opasne bo- 
lesti bjesnoće, a isto tako i sva stoka. 


Cijepiti valja perad protiv kuge, dok još nema 
nesenja jaja i leženja pilića, da se sačuva zdrav 
rasplodni materijal. ' 

Za jake smrzavice i snijega treba se brinuti za 
vodu i napajanje peradi uz izdašnu hranu sa dosta 
bjelančevina, te mješanu hranu sa raznim zelenjem, 
a manje kukuruza, jer će se tako pojačati nosivost 
kokoši, š 

Veća peradarstva na Poljoprivrednim dobrima 
i SRZ-ima moraju provesti pregled krvi rasplodnih 
kokoši na tif peradi (bijelu grižu) i bolesne odmah 
izlučiti i poklati, jer će na taj način podmladak 
poticati od zdravih kokoši i neće biti ugibanja pi- 
lića u prvim danima života od bijele griže, a to se 
preporučuje i privatnim perađarstvima. 


IL. 


U veljači treba paziti na bređe krave i kobile, 
da imaju čisti ležaj i dovoljno stelje. Visoko bređim 
kravama često se izvaljuje stidnica, ako leže stra- 
žnjim krajem mnogo niže nego što je prednji kraj. 
Stoga treba ležaj udesiti tako, da stražnji kraj le- 
žišta bude više nasteljen nego prednji. Visoko bređe 
kobile treba oprezno upotrebljavati u poslu, da se 
ne znoje. Valja ih čuvati i od posla po neravnom 
putu i po dubokom blatu i vodi, jer usljed udaraca 
rudom ili od hladnoće može doći i do pobačaja, kao 
i od napornog posla, pri kojem se jako znoje. 


Nakon telenja ili ždrebljenja treba paziti na 
čistoću vimena prije nego što tele ili ždrijebe počne 
sisati. Vime kobila znađe biti često prljavo, jer se 
redovito ne čisti. Stoga treba vime dobro oprati 
mlakom vodom ili rakijom, a onda tek pustiti ždri- 
jebe ili tele da posisa prvo mlijeko nakon što se 
izmuze nekoliko mlazova iz svake sise kako kobile 
tako i krave, da se ukloni eventualna prijavština iz 
sisnog kanala. Prvo mlijeko treba mlado da posisa, 
jer je to mlijeko čistilo za crijeva mladog teleta 
ili ždrebeta. 

Ako se krmače prase u veljači za jake zime, 
valja se pobrinuti za topao i suhi ležaj, jer se mokri 
prasci nakon prasenja na jakoj zimi lako smrznu. 
Krmače treba čuvati od dubokog blata i vode kako 
bređe, da ne pobace, tako isto nakon prašenja, jer 
zaprljaju blatom vime te prasci sisaju mlijeko za- 
prljano blatom. Za jake zime treba naročito krma- 
čama, a i drugim svinjama davati hranu što gušću 
i smlaćenu toplom vodom, a nikako hladnu ili smr- 
znutu. Jako vodenastu hranu treba izbjegavati, jer 
što je gusto nije pusto! 

Goveda u štali, a osobito ako je topla, često 
dobiju uši već sada, iako se one javljaju redovito 
kasnije u proljeće. Uši treba uništavati pranjem 
duhanskom vođom ili mazanjem običnom masti ili 
uljem po onim mjestima, gdje se uši nalaze tj. po 
njima samima. Kad uši budu masne, mast ili ulje 
zađe u otvore za disanje na tijelu uši i one se uguše. 


Mazanje treba ponoviti 2—3 puta u razmacim od 
6 — 8 dana, jer za to vrijeme izlegu se mlađe uši 
iz jaja, na koje lijekovi ne djeluju. Osim toga dobro 
očisti i raskuži jasle i predmete, o koje se stoka 
češala. Najbolje je okrečiti gustim krečem, kojemu 
je dodano nešto kreolina. 

Konje treba redovito čistiti i česati, a pogo- 
tovo ako se na dlakama prednjih nogu opažaju sitna 
jajašca, koja treba skidati i spaliti, jer su to zameci 
crva, koji živi u želucu konja i koji uzrokuje mr- 
šavost i slabost konja, koja se očituje ponajviše 
u rano proljeće. 

Isto tako treba česati i čistiti goveda, a oso- 
bito krave muzare. Njegom kože dobiva se i više 
mlijeka, a ako je krava čista i uredna, mlijeko je 
mnogo bolje i nema nikakvog mirisa po prljavštini 
i štali te se i ne kvari i podnosi u trgovini i dulji 
put, a da ne prokisne ili se inače pokvari, a to je 
osobito važno za zdravlje ljudi, a naročito djece. 

Trljanjem goveda po leđima uništavaju se i 
ličinke ugrka pod kožom, iako se još ne vide nikakve 
gulice, ni kvržice po leđima, jer je ugrk još vrlo 
malen pa se i ne zamjećuje. 

Svi poslovi oko zdravlja stoke navedeni za sije- 
čanj obavit će se u ovom mjesecu, u koliko su za- 
ostali iz prošloga. 


II. 


Među poslovima koji su spomenuti za veljaču, 
ima ih dosta koji prelaze i u ožujak. Zato neće biti 
suvišno, ako se još jedamput pročita sve ono, što 
je pisano za veljaču. 

Mlađu telad i ždrebad treba za rana tj. već u 
starosti od 2—3 tjedna priučavati na prihranjivanje. 
U tu svrhu treba im u posebnoj posudi, do koje ne 
mogu doći odrasle životinje, dati zobi i ječma i do- 
broga sijena, a kasnije i vođe, te im omogućiti i 
slobodno kretanje po štali, a naročito ždrebadi. Loš 
je običaj, da se mlada telad pa i ždrebad veže stalno 
uz jasle i onemogućuje im se slobodno kretanje. Za 
telad u većim uzgojima goveda, kakvi su na socija- 
lističkom sektoru tj. na Poljoprivrednim dobrima 
i SRZ treba u posebnoj štali ili u jednom dijelu 
štale urediti Porodiljski odjel s osobito dobrom ka- 
nalizacijom i ventilacijom, da se može održati uzoran 
red i vršiti češća raskužba. U Porodiljskom odjelu 
su na jednoj strani krave, a telad s druge strane 
u pojedinačnim boksovima, u kojima treba da je 
vazda suha i čista stelja, kao i posuđe za hranu i 
vodu. Kad telad malo poodraste, odlaze krave u 
zajedničku štalu, a telad u zajednički teličnjak, u 
kojem također mora biti uzoran red i čistoća. 

U ožujku se teli vrlo mnogo krava, pa bude 
katkada i teških poroda uslijed raznih uzrvka. U 
takvim slučajevima ne treba dugo čekati i dopustiti 

da svi seoski nadri-veterinari pokušaju izvlačiti tele 
jer oni načine često više štete nego koristi, Vega 
treba pozvati pravog stručnjaka veterinara, kojih 
ima dovoljan broj. Isto vrijedi i za kobile, gdje je 
potrebno još brže potražiti veterinarsku pomoć. 
“Teškim porodima životinja najčešći je uzrok SlaDOSE 
i mršavost, pa. ih stoga treba dulje vremena prije 
telenja dobro hraniti, pa neće biti ni teških poroda, 
a ni zaostajanja posteljice, za koju treba u roku 
od 2—3 dana pozvati veterinara, da je izvuče i dade 
potrebne lijekove. ' 

Za sunčanih dana treba mladoj ždrebadi i te- 
ladi omogućiti slobodno kretanje izvan štale. sE 

Mladu prasad već nakon 14 dana treba hraniti 
zrnom ječma ili gustom prekrupom od ječma, a ne 
možda rijetkim napojem, jer se od njega stvara 
previše vlage i nečistoće pod prascima, što je na- 
ročito štetno po zdravlje. Posuđe za hranu treba 
da je vazda čisto i uredno. 

Zima se približuje kraju i sa stoke pada duga 
zimska dlaka. Zato treba stoku bolje česati, a svu 
dlaku, koja se sa češagijom skida, treba spaliti, jer 
se na taj način uništavaju jaja mnogih parazita 
kako crijevnih tako i kožnih (uši, grinje i td.) 

Stoka je s proljeća dosta osjetljiva prema če- 
stim promjenama vremena, pa je potrebna pažnja, 
da umornu i znojavu stoku pri radu ne uhvati 
hladan vjetar ili hladna kiša. 

Isto tako treba oprezno puštati stoku na pro- 


ljetnu pašu. Trava je vrlo hladna ukoliko je ima, ... 


a životinje se nisu još privikle na zelenu hranu, te 
usljed toga lako nastaju razne poremetnje i bdlesti 
probavnih organa tj. želuca i crijeva. 

, Prije izgona na pašu treba 14 dana unaprijed 
cijepiti goveda protiv bedrenice, a pogotovo tamo 
gdje se često pojavljuje. 

Na ovcama se u rano proljeće opaža opadanje 
vune uslijed slabosti i mršavosti ili usljed pretoplih 
štala preko zime, ali ponajviše je uzrok šuga ovaca. 
Zato je potrebno takve ovce odmah liječiti i bolest 
zataškavati, dok ne nastupe topliji dani, da se ovce 
mogu okupati u lijekovima za šugu, kako odrede 
veterinari. 

. DI ovom mjesecu vrši se i cjepljenje pasa pro- 
tiv bjesnoće, pa je potrebno da na pozive veterinar- 
ske . službe svi vlasnici dovedu pse na cijepljenje 
Jer Je to u interesu zdravlja ljudi i svih nestalih 
životinja. U slučaju neodazivanja vlasnici će biti 
kažnjeni. 

Osim toga lovačke i čobanske, a i sve druge 
pse treba dati očistiti od glista i trakavica, jer psi 
prenose te parazite na ljude, stoku i divljač. Lijek 
je jeftin i vrlo uspješan, pa je u interesu ljudskog 
zdravlja i zdravlja svih ostalih životinja, da se vla- 
snici pasa tim sretstvom posluže. 


Zva 


Nastupom toplijih dana stoka se većinom stalno 
tjera na pašu. Ako goveda nisu u prošlom mjesecu 
cijepljena protiv bedrenice, a mlađa i protiv šuštavca, 
ako se isti pojavljuje, valja se pobrinuti, da se taj 
posao izvrši u toku ovog mjeseca, a osobito tamo, 
gdje ta bolest vlada i nanosi osjetljive štete. 

Uslijed stalnog držanja goveda u štali preko 
zime, a to se opaža često i kod ovaca i koza, na- 
rasli su predugi papci, pa ih je potrebno obrezati 
na pravilan oblik, jer se inače pri stalnom hodanju 
na paši kidaju katkada tako nezgodno, da životinje 
usljed toga ošepave, jer nastaju ozljede sve do me- 
kanih i mesnatih dijelova ispod papka. Kod ovaca 
nastaju češće komplikacije i trajnija šepavost. 

isto tako treba s proljeća obrezati kopita i 
ždrebadi, jer usljed stalnog držanja u štali narastu 
preduga i ždrebad dobiva nepravilne stavove nogu, 
usljed čega može kasnije doći i do šepanja i jačih 
defekata. 

U toku ovoga mjeseca treba goveda očistiti od 
ugrkovih ličinki, koje se nalaze u kvržicama ( gulicama) 
pod kožom na leđima, koje se sada u travnju ai 
u svibnju najviše opažaju. Usljed tih ličinki, ako ih 
je mnogo, goveda teško pasu, jer osjećaju bol na 
leđima, a osim toga mršave i slabe, a muzne krave 
daju manje mlijeka. 

Mladu stoku treba što više zadržavati na slo- 
bodnom kretanju na zraku i na suncu izvan štale, 
ako ne na paši, a ono u prostranim ispustima. 

Pri prelazu sa suhe zimske hrane na zelenu, 
treba voditi računa o tome, da taj prelaz ne bude 
nagao nego postepen. Stoga valja u početku par 
dana miješati suhu sa zelenom, a tek iza toga preći 
samo na zelenu hranu, jer će se tako izbjeći mnoge 
poremetnje u želucu i crijevima kako kod konja (pro- 
ljev, griža), tako i kod goveda (nadam, proljev i dr.). 

Štale se preko zime nisu mogle temeljito či- 
stiti i krečiti, jer je stoka stalno u njima boravila, 
pa je potrebno sada izvršiti temeljito čišćenje i 
krečenje, jer će u urednoj štali biti mnogo manje 
muha preko ljeta. 

Suzbijanju ušljivosti goveda treba i u ovom 
mjesecu posvetiti dosta brige i tamaniti ih, kako 
je to prije spomenuto. 

U proljeće je stoka obično usljed nestašice hrane 
koncem zime mršava i slaba, pa radi te slabosti 
dolazi češće do teških telenja, a i zaostajanja poste- 
ljice nakon telenja. U koliko posteljica ne ispadne 
u roku od 2—3 dana treba pružiti veterinarsku 
pomoć, jer u protivnom slučaju mogu nastati ne- 
poželjne posljedice po zdravlje krave, kako je to već 
u prošlom mjesecu spomenuto. 

U toku ovog mjeseca pripuštaju se kobile u 
većoj mjeri pa se valja pobrinuti za dobrog pastuha, 
koji daje lijepu i čvrstu ždrebad, a ne pripuštati 

kakvegod i; nelincecirane pastuhe, jer valja voditi 
računa o kvaliteti konja više nego ranije, budući da 
se broj konja postepeno smanjuje usljed bržeg ra- 
zvitka mehanizacije. Kod pripusta treba biti oprezan, 
da kobila ne ozljedi pastuha ili obratno da pastuh 
ne povrijedi kobilu bilo udarcem ili na koji drugi 
način. Zato se pripust pastuha, a osobito državnih 
mora vršiti točno po propisima. Vlasnici i držaoci 
pastuha neka urede valjano pokušavalište za pripu- 
štanje i neka pripaze na zdravlje kobila obzirom na 
spolne organe. o. 
Kod pripusta bikova na krave valja voditi ra- 
čuna još više o zdravlju spolnih organa bika i krava, 
jer postoje bolesti, koje se tim načinom prenose 
(katar stidnice, trihomonijaza, zarazni pobačaj i td.). 
Tko nije pocijepio svoju perad protiv kuge, neka 
to bezuvjetno učini, dok se bolest ne pojavi, a kad 
pilići odrastu do starosti 2—3 mjeseca valja i njih 
dati cijepiti. . . 
Na uspjeh od cijepljenja svinja protiv kuge i 
vrbanca nije potrebno napose upozoravati, jer su se 
o tom svinjogojci potpuno osvjedočili. 
Štrojenje nerastova kao i pastuha treba u ovom 
mjesecu izvršiti, jer tako određuju propisi o stočar- 
stvu, a i ekonomski razlozi govore zato. 

ua 


U svibnju se stoka zadržava na paši ili na poslu. 
U štalama se nalazi samo preko noći i za vrijeme 
odmora i hranjenja. Stoga se štala mora držati 
uredno i čisto, da se u njima ne skuplja đubre i 
nečistoća, jer se u đubretu legu muhe, koje uznemi- 
ruju stoku za vrijeme odmora. Plavo staklo na pro- 
zorima rastjeruje muhe iz štale, a to se može postići 
tako, da se obično staklo namaže gustim vapnom, 
u kojem je pomješano plavilo. 

U šumovitim krajevima i gdje na pašnjacima 
ima dosta grmlja i šikarja, pojavljuje se katkada 
kod goveda krvavo mokrenje kao znak bolesti, koja 
se zove piroplazmoza. Ta je bolest slična malariji 
kod ljudi. Prenose je krpelji, koji žive na lišću gr- 
mlja i drveća. Zato treba dnevno skidati krpelje sa 
stoke, a u slučaju znakova bolesti, treba ubrzo po- 
zvati veterinara radi liječenja, jer u početku uspješno 
se ta bolest dade izliječiti. 

Na govedima, koja idu na pašu, opažaju se tokom 
ovog mjeseca, a i ranije, oveće gulice na leđima. 
To je ugrk, tj. ličinka štrka pod kožom. Te ličinke 
treba izvlačiti i uništavati, jer uzrokuju slabost i 
oštećuju kožu. Ako govedo ima mnogo takvih gulica 
po leđima, teško pase i jače slabi, a krave muzare 
daju i manje mlijeka. 

U toku ovoga mjeseca obavlja se štrojenje svih 
muških životinja, koje nisu ostavljene za rasplod. 


16 


Nerastove nakon štrojenja treba držati u suhoji 
čistoj štali i čuvati od blata i nečistoće, da se rane 
nakon Štrojenja ne zagađe i ne ognoje, jer dolazi 
do oteklina i bolesti, a često nakon ozdravljenja i 
zacjeljenja rane dolazi do ukočenosti tj. tetanusa i 
svinjče ugiba. Pri štrojenju bikova i pastuha valja 
izbjegavati takav način štrojenja, kojim se zadaje 
životinjama veliki bol, a to je tucanje i uvrtanje, 
ukretanje, kojim se načinom štrojenja služe obični 
štrojači samouci. Veterinari Štroje i bikove i pa- 
stuhe krvnim ili beskrvnim načinom posebnim klje- 
štama, pri čemu životinje mnogo manje trpe. 

Krmače izlučene iz rasploda ili one, što su odre- 
đene za tov, treba također dati štrojiti, ijer će se 
brže i bolje toviti. 

Tko još nije dao cijepiti svoju stoku protiv 
bolesti, za koje postoje sigurna zaštitna cjepiva, 
neka to bezuvjetno učini u toku ovog mjeseca, da 
nebi trpio štete preko ljeta, kad je stoka na paši 
izvrgnuta mnogo većoj opasnosti od zaraznih bolesti 
nego preko zime u vrijeme stajskog držanja. Takve 
su bolesti svinjska kuga, vrbanac, bedrenica, šušta- 
vac, bjesnoća (psi), pa i tetanus (konji). 

Svu mladu stoku, a naročito svinje treba držati 
što više na paši i omogućiti joj kretanje po svježem 
zraku i na suncu. Naravno, da se pri tom mora 
brinuti za dovoljne količine vode za napajanje, a i 
za kupanje. 

U ovom mjesecu ima već dosta svakovrsne 
mlade peradi, tj. pilića, guščića i pačića, pa je po- 
trebno brinuti se i za njihov valjani napredak i 
zdravlje tako, da im se dađe hrana i voda iz čistih 
i urednih posuda i da budu smješteni u čistim pro- 
storijama, u kojima neće biti izvrgnuta raznoj ga- 
madi (tekuti, uši, krpelji), koji nametnici narušavaju 


zdravlje i odrasle peradi, a kamo li ne bi naškodili 


zdravlju nježnoga i osjetljivoga podmlatka. 

S tim u vezi treba tamaniti i ptice grabijivice 
kao i vrane, koje su neprijatelji ne samo domaće 
nego i divlje sitne peradi. Isto tako treba tamaniti 
parcove, tvorce i lisice, jer su sve to štetočinci, koji 


znadu često nanijeti osjetljive štete po kokošinjcima, 
ako se u njih uvuku. 


Svibanj je mjesec hrušteva, koji se mogn dobro 
iskoristiti za hranu peradi, pa ih valja skupljati i 
sušiti i u samljevenom stanju miješati s drugom 
hranom, a pogotovo u gradovima, gdje ljudi nemaju 
ni prostora ni obilno hrane za svoju perad. 

To bi bili najvažniji poslovi obzirom na zdrav- 
lje životinja u mjesecu svibnju. 


VI. 


U lipnju je završetak proljeća i početak pravoga 
ljeta. Vrijeme je većinom stalno i toplo. Stoka bo- 
ravi ponajviše vani na paši i izvan štale, osim noću 
i po nevremenu. Hrana je stalno zelena. Konjima 

se kosi djetelina, a tako i govedima (krave muzare). 


Kako je manjak zrna, to se daje zelena hrana i bez 
obroka, te konji jedu često i više nego je potrebno. 
Kad tako siti i puni zelene djeteline moraju na 
posao ili put, nastaje poremetnja u probavi, javljaju 
se proljevi, nadam želuca i crijeva, ta pojava teških 
kolika (griža) i jakih bolova, koji znadu završiti i 
smrću, a pogotovo ako nema hitne stručne veteri- 
narske pomoći. . 

'To se dešava i kod goveda, kad im se daje više 
djeteline nego što treba. Stoga valja paziti na pre- 
hranu djetelinom, a pogotovo ako je mokra ili po- 
venuta ili upaljena usljed stajanja na suncu u debelom 
sloju. + 

Što se tiče zaštite stoke od bolesti cijepljenjem, 
može se provesti i u ovom mjesecu, ako već nije 
učinjeno prošloga mjeseca, 

Svinje se spremaju za tovljenike te se prehra« 
njuju u svinjcima. Za velike vrućine brinuti se za 
vodu, da ne trpe žeđu i da se mogu okupati i ras- 
hladiti. Prije stavljanja u tov cijepiti i poštrojiti 
ih (krmače). ' ' 

'Telad je u ovo doba već odraslija, pa ukoliko 
ne sisa ili se ne napaja mlijekom, prehranjuje se 
zelenom hranom u staji. Često je privezana uz jasle 
i izvrgnuta napadima i uznemirivanju silnih muha. 
Stoga se pobrinuti za ispust izvan štale (voćnjak, 
šljivik), gdje će telad naći i hlada i pobjeći od do- 
sadnih stajskih muha. Ispusti su naročito potrebni 

.za kolektivni uzgoj stoke, gdje je veći broj goveda 
i teladi. Ispusti moraju biti prostrani, uredni i čisti 
sa posudama (valovima) za vodu. 

Iako je prehrana i držanje stoke olakšano radi 
zelene hrane i paše, to se ipak događaju češće ra- 
zne nesreće i gubici stoke od zaraznih i drugih bo- 
lesti, jer se stoka kreće slobodno na paši ili u poslu, 
pa se lako i ozljedi, a izvrgnuta je i raznim vre- 
menskim nepogodama. Stoga je potreban oprez sa 
stokom u radu i pažnja na stoku na paši. 

Pri svakoj pojavi turobnosti i prestanku uzima- 
nja hrane treba pomišljati, da su to obično prvi zna- 
kovi zaraznih bolesti, koje treba odmah liječiti, a 
ne tek onda, kad bolest zauzme maha i kad je sve 
obično prekasno. Zato valja u takvim slučajevima 
što brže pozvati veterinara. 

Metiljava stoka vidno slabi pa je reba za vre- 
mena liječiti nakon što je balega pretražena ili bar: 
ustanovljena opravdana sumnja vanjskim pregledom, 
Kloniti se paše na poplavnom tlu tj. na niskim i 
močvarnim pašnjacima ne samo od opasnosti metilja 
i ostalih nametničkih (parazitarnih) bolesti, nego i 
od bedrenice, koja se u takvom području češće po- 
jatljuje ne samo kod goveda i ovaca nego i kod svinja. 

VII. 


U srpnju biva ljetna žega sve jača, pa stoka 
više žeđa i valja se brinuti za dovoljno pitke vode 
tim više, što je i trava na paši dosta suha i slabo 
vlažna, pa stoka traži još više vode. 

Za vrućih ljetnih dana nastojati stoki priuštiti 
kupanje ne samo da se osvježi, nego i da opere sa 
seba prljavštinu, koja se skuplja od znoja i prašine, 
a naročito na radnoj stoki. Osobito svinje traže ljeti 
vođu i ako nema čiste vode zavuku se i u blato. 
Svinja ne ide u blato da se zaprlja nego da se osvježi 
i opere, pa joj treba priuštiti čistu vodu za to. O 
svinji se pogrešno misli, da voli prljavštinu — ali 
ona voli čistoću. 

Za vrijeme ljetne vrućine pojavljuju se muhe u 
sve jačoj mjeri, pa se valja brinuti za stalnu či- 
stoću staje i tamanjenje muha, kako je to već prije 
spomenuto. Osim muha pojavljuju se katkada i 
komarci u većoj mjeri, te uznemiruju stoku na paši 
i u štali. Od muha vrlo mnogo trpi stoka, koja je 
stalno u štali kao na pr. općinski bikovi, a od ko- 
maraca većinom stoka na paši, a naročito u blizini 
šuma i močvara. Od uboda muha, a i od komaraca 
često nateknu noge, na kojima se pojavljuju ranice. 
U takvim slučajevima treba ta mjesta na nogama 
i ostalim djelovima tijela, gdje se muhe i komarci 
najviše skupljaju, mazati kreolinskom mašću ili ka- 
tranom. Muhe i komarce uništavati krečenjem i či- 

šćenjem štala, izozom đubreta, a prozore i mjesta 
gdje se muhe sakupljaju zaprašiti sredstvima za 
tamanjenje muha, kao što je prašak Cyklotox, Ga- 
mexan i dr. (koja se sredstva mogu kupiti i u Ve- 
terinarskoj stanici). Plavo staklo na prozorima ta- 
kođer rastjeruje muhe iz štale. 

Tokom ovoga mjeseca pojavljuje se obično 
bedrenica u jačoj mjeri u onim krajevima, gdje ona 
stalno vlada i to većinom kod goveda, koja se 
napasuju na niskom i močvarrom terenu. Radi toga 
treba goveda cijepiti, ako to još nije učinjeno, jer 
to cjepivo nije skupo spram gubitaka i šteta od be- 
drenice u stočarstvu, te njene opasnosti ne samo 
po stoku nego i po zdravlje i život ljudi. 

Za vrijeme ljeta pojavljuju se katkada u jačoj 
mjeri ugibanja peradi i to ponajviše od kuge i ko- 
lere, ali i od drugih uzroka (tekuti, uši, krpelji i 
drugi nametnici). Prijavljivanje nagloga ugibanja 
peradi gospodari obično izbjegavaju i ne čine svoju 
dužnost, da putem općine prijave kotaru i veterinaru, 
da dođe bolest ustanoviti i poduzeti sve potrebne 
mjere, pa i cijepljenje u slučaju, ako se radi o kugi 
ili koleri peradi. Zarazne bolesti peradi kao i ugi- 
banje od njih treba isto tako prijaviti kao i pojavu 
bolesti ostale krupne i sitne stoke. Iako ge kolera 
peradi, a isto tako i kuge peradi neda uspješno li- 
ječiti radi brzoga nastupa i ugibanja, ipak se ubrzo 
provedenim cijepljenjem širenje i daljnje ugibanje 
peradi u zaraženom dvorištu sprječava. Na taj način 

očuva se peradarstvo od jačih gubitaka, što je da- 
nas s gledišta prehrane (meso, jaja) vrlo važno i 
potrebno učiniti. Zato treba odrasle piliće dati cije- 
piti protiv kuge peradi. dok je sva perad zdrava i 
ne čekajući početak bolesti. Gdjegod je provedeno: 
cijepljenje peradi protiv kuge, kuge biva sve manje, 
a peradi i jaja sve više, a to traži interes kako sva 
kog pojedinca tako i interes državne privredne proi- 
zvodnje i njenog maksimalnog povećanja. 

Odbijenu prasad već 14 dana iza odbijanja može 
se cijepiti u svrhu zaštite od svinjske kuge, a i od 
vrbanca, ako se isti pojavljuje, jer s tim bolestima, 
a naročito s kugom nema šale, pa se ne treba dugo 
predomišljavati. 

Šepanje ovaca javlja se u svako doba godine u 
većoj ili manjoj mjeri uslijed slabog smještaja i 
izobličenja i kidanja papaka, a u većoj mjeri zna se 

pojaviti pri hodanju ovaca po strnjacima. Bolest 

treba liječiti i pitati veterinara za savjet, jer će se 
na taj način moći ustanoviti i to, da li nije možda 
po srijedi zarazna bolest slinavka i šap. Stoga valja 
svaku sumlju na tu bolest odmah javljati veterinar- 
skoj službi, da se pravovremeno ustanovi i pođuzmu 
sve potrebne mjere. 

Osim mnogih važnih poljskih i gospodarskih 
poslova oko žetve i vršidbe u toku ovoga mjeseca 
ovo su najglavniji poslovi oko zdravlja stoke, o ko- 
jima treba bezuvjetno voditi računa. 

VIII. 


Sparina i žega vlada u kolovozu kao i u prošlom 
mjesecu. Radna i pašna stoka trpi od vrućine i žege 
a i od muha i komaraca. Konji trpe dosta od znoja 
i prašine, koja se diže po cestama i putevima, jer 
se u mjesecu kolovozu kola i najviše kreću, kako i 
samo ime mjeseca kaže. Hrana na paši je suha, 
žilava i prašna, a biva je sve manje. Radi svega 
toga stoka trpi i više od žeđe. Stoga je potrebno 
brinuti se za pitku vodu kao i kupanje i pranje 
stoke, kako je to već bilo spomenuto. 

U ljetnim mjesecima pojavljuje se često na stoki, 
koja ide na pašu, ucrvanje rana i ozljeda, koje na- 
staju na tijelu od raznih uzroka. Uzrok ervljivosti 
su razne muhe, kojih u ovom mjesecu ima vrlo 
mnogo, pa ih treba održavanjem čistoće u štalama 
kao i raskužbom đubrišta tamaniti. Nastale ozljede 
i ranice treba mazati kreolinskom mašću ili katranom, 
na koji ne dolazi muha, pa radi toga neće doći ni 
do ucrvanja rana i ozljeda. : 

Svinjska kuga na svinjama, koje nisu bile do 
sada cijepljene, često se pojavljuje u jačoj mjeri za 
vrijeme ljetne žege i vrućine, jer svinje zalaze u 
namjeri da se okupaju i rashlade ne samo u vođu 
nego i u razne močvare i svako blato, po kojem 
kopaju i traže hranu pa tako naiđu i na ostatke 
kostiju uginulih svinja, čije su lešine onamo bačene. 
Znamo, da se lešine uginule stoke slabo zakapaju, 

nego se bacaju u bare i potoke, gdje ih ipak jednom 
pronađu svinje i tako se zaraze. Zato je potrebno 
svinje cijepiti, dok su zdrave, a isto tako i perađ 
protiv kuge, jer kad bolest zavlada, onđa je cijepljenje 
prekasno i uspjeh izostaje. 

Koncem ljeta za najveće vrućine znaju se po- 
javiti krpelji na peradi, a i razna druga gamad u 
tolikoj mjeri, da perad uslijed nagloga mršavljenja 
i slabosti počne ugibati. Stoga je potrebno ne samo 
uništavsti krpelje na tijelu peradi mazanjem kreo- 
linskora mašću ili drugim sredstvima, koje veterinar 

reporuči, nego je potrebno obaviti temeljito čišćenje 
i raskužbu kokošinjaca, a naročito drvenih predmeta, 
koje treba namazati debelo gustim vapnom, kojemu 
je dodano nešto kreoj'ina ili kaporita. Skrovište kr- 
pelja i tekuta nalazi se u pukotinama drvenarije u 
kokošinjeu i u letvama pod crijepom, pa treba sve 
to debelo zakrečiti. 


IX. 


U mjesecu rujnu ljetna je vrućina prilično po- 
pustila pa je vrijeme za zdravlje stoke pogodnije. 
U toku ovog mjeseca pojavljuje se često nadam 
goveda i to radi toga, što se nastoji pašom iskor- 
stiti i ona djetelina, koja nije toliko izrasla, a da 
bi se mogla kositi. Goveda se na paši od takve dje- 
teline često prejedu i dolazi do nadma i šteta, koje 
on može uzrokovati bilo da se govedo mora priklati 

ili da ugine. Od nadma će se stoka očuvati, ako se 
ne napasuje na takvim djetelištima. Ako je već na- 
dam nastupio, treba davati takva sredstva, koja neće 
dati neugodan miris mesu u slučaju, da se govedo 
mora priklati. Takva smrdijiva sredstva jesu petro- 
leum, smrdljiva jaja, stara salamura i td. što ljudi 
u takvim slučajevima daju, nego nadam treba suzbi- 
jati davanjem rakije, vapnenoga mlijeka, te stavlja- 
njem nadutog goveda stražnjim krajem u jarak, a 
prednji izvan njega i pritiskivanjem nadutog buraga 
istjerati nakupljene plinove. U slučaju, da je nadam 
vrlo jak skrajnje je sredstvo bosti trokarom, čija 
cijev mora ostati dulje vremena u rani, dok se na- 
dam potpuno ne spusti. Bode se na lijevoj strani 
između kuka i zadnjeg rebra u slabinu. 

Za štrojenje krmača stavljenih u tov, ako to 
nije učinjeno, sad je najpodognije vrijeme, jer je 
žega popustila i nema toliko opasnosti od ervljivosti 
rana. Svinje za tov, ako nisu do sad cijepljene treba 
«dati cijepiti, jer kad budu teže, mora im se davati 
više cjepiva pa će biti i skuplje, a ako ih se ostavi 
necejepljene, veliki je riziko. 

U toku mjeseca rujna spada i berba kukuruza, 
koji se odmah daje konjima za hranu. Veće količine 
.kukuruza uzrokuju kod konja jake promjene u želucu 
i crijevima, usljed čega konji trpe od kolike (griže), 
od koje mogu ubrzo uginuti, ako nema pri ruci ve- 
terinarske pomoći, koja u takvim slučajevima nije 


«svagda uspješna. Veće količine kukuruza uzrokuju 

i nadam goveda, a pogotovo ako se njime goveda 
tove, pa se kukuruz daje u većoj mjeri. Stoga je 
potrebno pri hranjanju konja i goveda kukuruzom 
biti jako oprezan i davati ga u određenim količi- 
nama i obrocima. 

Za hladnih dana, a pogotovo iza hladnih jesen- 
skih kiša i jake jutarnje hladne rose preporučuje. 
se tjerati stoku na pašu nešto kasnije, kad sunce- 
malo zagrije, jer usljed hladne trave javljaju se: 
katkada poremetnje buraga i prestanak prošivanje, 
pa i nadam kod goveda, a i ovaca. 


Tko još nije kupao ovce u šugavanu, da ih iz- 
liječi od šuge, gdje je ona vladala, treba svakako. 
u ovom mjesecu to učiniti, dok su dani još topli, pa. 
se neće šuga pojaviti u zimi i ranom proljeću i neće 
biti slabosti, ugibanja ovaca i jaganjaca, a i gubitaka. 
na vuni. Zato valja u toku panep mjeseca okupati. 
ovce. 

Cijepljenje peradi protiv kuge osobito je pre- 
poručljivo u toku ovoga mjeseca, kao i idućeg mje- 
seca, jer se cijepljenjem spasavaju kokoši od te 
zaraze za više mjeseci; tj. preko zime i proljeća kad: 
treba, da nam budu zdrave i da nose jaja, koja su. 
tada i najskuplja. 

Ove jeseni provest će se obavezno cijepljenje: 
svekolike peradi tj. kokoši, pilića i perlinki (biserki-: 
minorki), pa treba svi vlasnici da se odazovu i dadu. 
cijepiti, jer će to stajati vrlo malo RBA a adi će: 
veliku korist. 

U toku mjeseca rujna treba naći vremena za 
temeljito čišćenje i krečenje štala kao i raskužbu, 
(a to se čini i sa ljudskim stanovima), jer će stoka 
sada u njima boraviti i danju i noću, a ne više pod 
vedrim nebom i napolju kao za vrijeme ljeta. I za 
stoku vrijedi ona narodna: Čistoća je pola zdravlja! 


X. 


Ako je suha jesen, tada je vrijeme mnogo po- 
godnije za zdravlje stoke. Suho i lijepo jesensko 
vrijeme, pa makar i malo hladnije, bolje je nego 
duge hladne jesenske kiše, kad se zemlja raskvasi, 
a putevi bivaju blatni i teško prohodni. Uz kišu 
javljaju se i jaki hladni vjetrovi, koji su za zdra- 
vlje stoke još manje pogodni. 

Pri jesenskom oranju, kojega bude obično dok 
ne zapadne snijeg, konji se često prehlade, jer ih 
znojave uhvati hladan vjetar bilo za podnevnog 
odmora i hranjenja ili pak, ako orač s nekim malo 


osobito u crijevima. Bundeve leže na hrpi obično 
napolju i jako se hlade preko noći pa budu hladne, 
kad se daju konjima, kojima to škodi, kad s posla 
dođu vrući i znojavi. Stoga valja biti oprezan pri 
davanju bundeva kao i kukuruza, pa neće biti ne- 
prilika i štete na konjima kao što se događa, ako 
se gospodar slabo brine za zdravlje stoke. 

Svinje u tovu već su prilično utovljene pa im 
treba davati sve gušću hranu, da se tov pospješi, 
jer u idućem mjesecu počinje i svinjokolja. 

Ako su svinjci hladni i s podom od cigle ili 
betona, tad se u ovo vrijeme hladnih jesenskih dana 
opažaju na tovljenicima katkada obolenja zglobova, 
usljed čega ne mogu stati na noge, a osobito na 
stražnje. Većinom je ta pojava posljedica lošeg dr- 
žanja svinja u mladosti, a sada je samo bolest do- 
šla do izražaja i osjećaju se njene štetne posljedice. 
Radi toga je često daljnje tovljenje takvih svinja 
nemoguće. Posljedica je to bolesti zglobova ili ra- 


pripovijeda, a konji oznojeni stoje na hladnom vje- hitisa dobivenog u mladosti. Liječenje takvih tov- 
tru u razoru. Tražeći uzroke bolesti vlasnik i ne ljenika je većinom bez uspjeha, jer treba dulje vre- 
misli, da je sam u takvom slučaju krivac. Konji mena, a dotle tovljenik omršavi i izgubi skupljeno 
usljed toga u jesen češće kašlju, par dana su gro- salo. Stoga se pristupa prijevremenom klanju i isko- 
zničavi i slabije jedu. Pojave ždrebećaka na mlađim rišćivanju. 
konjima u to doba godine su češće nego inače. Jesensko blato, ako su kiše stalne i dugotrajne, 
Davanje hladnih bundeva konjima, također može često je uzrokom otečenih nogu konja na donjim 
biti uzrok.prehlade želuca i crijeva te uzrokom ja- djelovima kao i upala kože na tim dijelovima, a i 
čih kolika i većih smetnji u probavnim organima, a na donjem dijelu trbuha. Sve se to pojavljuje po- 

najviše onda, ako se konji, a i goveda valjano ne 
timare i dnevno ne čiste. 

Kopita u stalnom blatu i vlagi postaju mekana 
i šire se. Stoga ih je dobro mazati prije izlaska u 
blato, a isto tako i donje dijelove nogu, pa neće doći 
do upale kože i ranica na tim mjestima usljed stal- 
nog djelovanja vlage i blata. 

Muha biva sve manje, a pogotovo poslje svakog 
jačeg mraza. Ako štale nisu do sada okrečene i ure- 
đene treba to svakako učiniti, da budu čiste i svijetle 
preko zime, kad stoka bude stalno u njima. ' 

U toku ovog mjeseca obično se vrši licenciranje 
rasplodnjaka (izbor za rasplod) — pastuha, bikova, 
ovnova i nerastova. Preporučuje se štrojenje za ra- 
splod nesposobnih odmah u jesen, jer životinje lakše 
prebole u jesen nego u rano proljeće, a osobito 
pastusi. 

Cijepljenje peradi protiv kuge treba bezuvjetno 
izvršiti svuda, dok je perad zdrava, a pogotovo kad 
se akcija vrši obvezatno i uz vrlo malene izdatke 
za taj posao. Uspjeh ne će izostati i bit će više pe- 
radi, a još više jaja preko zime i u rano proljeće. 


XI. 


Vrijeme je mnogo hladnije nego u prošlom 
mjesecu i stoka se više zadržava u štali. Stoga je 
i manje izvrgnuta nepogodama i raznim nesrećama 
pa i bolestima. No uza sve to događaju se katkada 
nesreće i pojave bolesti, koje su u savezu sa vre- 
menskim prilikama i godišnjom dobi. 

Napajanje stoke, a naročito goveda hladnom 
vodom, koja je preko noći bila u valovu ili posudi 
za napajanje napolju ili u hladnoj štali, uzrokuje 
poremetnje želuca i crijeva (prestanak preživanja, 
laki nadam, pojave kolike i td) Stoga za hladnog 
vremena počevši od studenoga i dalje preko cijele 
zime treba paziti na vođu za napajanje, da ne bude 
previše hladna, nego uvjek svježa iz bunara, 


Davanje smrznute repe ili bundeva, što se kat- 
kada u ovom mjesecu dešava, ako je takva hrana 
pod vedrim nebom, kao što su česti slučajevi, uzro- 
kuje. također jače poremetnje želuca i crijeva svih 
životinja, koje takvu hranu jedu (proljev i druge 
štetne pojave). 

Radi lošeg vremena konji su često više dana u 
štali i dobro se hrane (kukuruzom, bundevama i td.) 
Ako se nakon toga uhvate u kakav teži posao na 
hladnom vremenu, pojavljuje se katkada kod teških 


“konja takozvana praznička bolest. Konj se počne 

naglo i vrlo jako znojiti, mišići na butovima i leđima 
bivaju tvrdi, hod ukočen, a disanje ubrzano. Uz te 

znakove se obično pojavljuje i krvavo mokrenje. 
Katkada konj legne i ne može se ustati radi uko- 
čenosti udova i mišića. Ako nema ubrzo iza nastupa 
bolesti veterinara pri ruci, znadu posljedice takve 
bolesti biti vrlo neugodne i opasne te završavaju 
ili smrtno ili nakon duljeg bolovanja nastupa tek 
ozdravljenje. Zato konje za duljeg ili kraćeg miro- 
vanja slabije hraniti i upotrebljavati najprije za 
lakši posao i kraći put, a onda tek za sve poslove. 

Koncem mjeseca nastupaju hladni dani, pai 
putevi budu smrznuti te je potrebno konje potkivati 
oštro. Usljed toga nastaju katkad ozljede na donjim 
dijelovima nogu iznad kopita. Takve ozljede znaju 
biti povod bolesti tetanusa (ukočenosti, jelenske 
bolesti), a osobito kad se konji još i kose (krešu). 

Za vreme smrzavanja treba se pobrinuti za te- 
kuću vodu za napajanje peradi nakon jutarnjeg 
hranjenja kao i više puta preko cijelog dana. Ta 
briga postoji uglavnom preko cijele zime. Ukoliko 
su kokoši i ostala perad za vrijeme ljeta i rane 
jeseni spavala kojekuda bježeći od kokošinjaca, iz 
kojega su ih istjerale razne uši, tekuti i krpelji, 
sad treba takve kokošinjee bezuvjetno očistiti i ra- 
skužiti iu njih zatvoriti perad, da se ne smrzne pod 
vedrim nebom izložena kiši i nevremenu. 

To bi bile najglavnije napomene o zdravlju 
stoke u ovom mjesecu. 

XII. 


U prosincu nastaje prava zima pa se na štalama, 
u kojim boravi stoka, zatvaraju otvori i prozori, koji 
su za vrijeme ljeta i jeseni bili otvoreni, da u štali 
bude toplije. 

_ Ako za vrijeme štalskog držanja preko zime 
nema pod stokom dovoljno stelje, a pod je od tvrdog 
materijala (cigle, betona, drva) pojavljuju se za vri- 
jeme zime natisci na pojedinim dijelovima tijela, a 
naročito nogu. Tako na pr. na stražnjem koljenu 
može nastati gula tako zvana zečja kuka, a na laktu 
prednje noge pojavljuje se oteklina, koju više uzro- 
kuje preduga i raširena potkova, a pojavljuje se 
obično kod konja, koji mnogo leže na jednoj strani. 

Stoka je željna kretanja radi duljeg zadržavanja 
u štali pa je katkada i nemirna. Usljed toga doga- 
đaju se razne ozljede od udarca noge, povreda 
zubima i t. d. 

Pri čišćenju štale vilama i drugim oštrim pred- 
metima mogu se dogoditi katkada nehotične povrede 
i ozljede životinja. Kod takvih povreda, koje su ve- 
ćinom ubodi, treba biti oprezan radi pojave tetanusa, 
pa ih valja odmah liječiti i pozvati veterinara, da 
dađe injekciju. 

Previsoke jasle u štali mogu biti uzrokom obole- 
nja očiju životinja, a naročito konja, jer im pri 
izvlačenju sijena iz jasala pada u oči prašina iz 
sijena, a koja potiče od zemlje i od raznih korova, 
koji mogu biti katkada i otrovni. Usljed toga po- 

javljuju se jače i slabije upale očiju, pa je stoga 
potrebno visoke jasle spustiti, jer su one uzrokom 
i sedlastih leđa u konja. 

Steone krave na previše niskom ležaju prema 
natrag trpe usljed stalnog ležanja od izvale stidnice, 
a to je često i uzrok izvale maternice nakon telenja. 
Stoga je potrebno steonim kravama udesiti ležište 
tako, da je na stražnjem dijelu više nego na prednjem. 

Zimi se opaža, da stoka u štali ,liže katkada 
zidove, a naročito salitru sa vlažnih zidova. To je 
znak pomanjkanja soli i vapna u hrani pa ga treba 
dodavati redovito u obrocima hrane. 

Preko zime javlja se kod goveda katkada pore 
metnja u buragu i laki nadam uslijed stranog tijela 
(žice, čavli, ukosnice i sl.) Takvi su slučajevi češći 
tamo, gdje žene timare stoku i gdje su one zapo- 
slene pri kupljenju i spremanju sijena kao i čuvanju 
goveda na paši. U takvim slučajevima treba ubrzo 
pozvati veterinara, da ustanovi uzrok bolesti i pra 
vovremeno odredi što treba učiniti, a to je najčešće 
klanje, a rjeđe operacija. 

Bređe ikobile valja oprezno upotrebljavati u 
težem poslu i na jakom vjetru. Treba ih čuvati od 
neravnog i tvrdog puta, na kojem su češći udarci 
rudom u trbuh, koji mogu lako izazvati pobačaj. 

To bi bili slučajevi najčešćih bolesti, koje bi 
se mogle pojaviti u mjesecu prosincu. 

Zoohigijenske mjere 
u stočarstvu 


Zoohigijena ili higijena životinja je ;nauka o 
njihovu zdravlju. Ona se bavi svim pitanjima, kako 
da se sačuva zdravlje pri uzgoju, držanju, prehrani, 
njegiči iskorišćivanju životinja. TaKnauka spada u 
područje rada veterinarskih stručnjaka, koji se ba- 
ve ne samo pitanjima |higijene, [nego li liječenjem 
bolesnih životinja i sprečavanjem [zaraznih :bolesti 
stoke. Konačni cilj svih veterinarskih poslova kako 
na terenu, tako i u zavodskoj službi jeste istrebljenje 
zaraznih, parazitarnih i drugih bolesti životinja. To 
traži interes napretka stočarstva, kojemu bez zdrav- 
lja nema uspjeha ni u broju ni u kvaliteti. Prema 
tome zoohigijenske mjere ,jesu oni zahtjevi veteri- 
narske službe, koji idu za ciljem očuvanja zdrav- 
lja stoke. 

Timfmjerama veterinarska službažujedno štiti 
i ljudsko zdravlje od onih bolesti,“Ikoje prelaze od 
životinja na ljude. 

O svemu tome postoje zakonski propisi, jer 
ekonomski interes države traži, da stočarstvo bude 


35 


napredno i na zdravim temeljima. O zaštiti ljudskog 
zdravlja postoje također zakonski propisi, koji su 
u uskoj vezi s veterinarskim baš u pogledu suzbi- 
janja onih bolesti, koja se od životinja prenose na 
ljude. | 
Međunarodni propisi u trgovini i prometu sto- | 
kom i stočnim proizvodima traži također suzbijanje 
bolesti radi interesa i sigurnosti pojedinih država 
pri uvozu, izvozu ili prevozu stoke iz jedne države 
u drugu, da se nebi tim putem prenijele pojedine bo- 
lesti životinja iz država, iz kojih stoka potiče. 
Prema tome je briga za održavanje ;higijene 


pri smještaju, držanju, prehrani i postupku sa sto- | 


kom zahtjev ne samo zaštite zdravlja, nego i raču- 
nice i rentabiliteta svih stočarskih poslova. To je 
interes kako države tako i pojedinca. 

Znamo, da je stočarstvo temelj ne samo eko- 

nomske snage države nego i njene sveukupne pro- 
izvodnje. Prehrana naroda ovisi o proizvodu stočar- 
stva i poljoprivrede, a veliki dio sirovina za našu 
industriju potiče baš iz tih proizvoda. Zato i naj- 
jače industrijske zemlje posvećuju vrlo mnogo brige 
i truda ne samo poljoprivredi nego i stočarstvu i 
provedbi svih mjera u interesu zdravlja stoke. 
Iz svega toga se vidi, kako je provedba zoohi- 
gijenskih mjera za očuvanje zdravlja stoke važna i 
potrebna u prvom redu sa gledišta državne ekono- 
mike, a zatim i u interesu svih pojedinaca. 

A kakve su prilike u tom pogledu danas kod 
nas? Odgovor je najbolje prepustiti svakom poje- 
dincu, a pogotovo stočaru, jer će svaki lako moći 
dati pravi odgovor. 


Sve pojave zaraznih kao i parazitarnih i drugih 
bolesti vezane su na prilike, u kojima stoka živi, te 
kako se hrani i njeguje i kako se s njom postupa. 
Ako su te prilike nepovoljne, pojavljuju se ne samo 
bolesti nego i različite štete i gubici. Te činjenice 
prilično su dobro poznate svakome, a rukovodiocima 
na državnom i zadružnom sektoru stočarske proiz- 
vodnje naročito je to dobro poznato, jer su često 
pretrpjeli osjetljive gubitke i neuspjehe pa i odgo- 
varali za nastale štete zanemarujući izvršenje za- 
htjeva zoohigijene. 


Zato je u interesu jeftine proizvodnje dobre i 
zdrave stoke potrebno održavanje svih propisa zoo- 
higijene, a potom i zaštite zdravlja životinja. To je 
naročito potrebno u brojnim i masovnim uzgojima 
na državnom i zadružnom sektoru daleko više nego 
u pojedinačnim uzgojima na privatnom sektoru, gdje 
nedostaci zoohigijene ne nanose teške i osjetljive 
gubitke. 


I zato je nužno, da se propisi, odredbe i savjeti 
veterinarske službe, koji su. u interesu države i 
pojedinaca, provode u cijelosti temeljito i bez ika- 
kvog nepovjerenja i predomišljanja. To traži od 
svih nas osjećaj dužnosti prema ljudskoj zajednici. 


37 


Važnost vode i napajanje 
u stočarstvu 


Osim hrane potrebna jei voda za održavanje 
života kako ljudskoga tako i životinjskoga. Naročito 
je na paši potrebna briga za zdravu i nezaraženu 
vodu. Količina vođe, koju životinja dnevno popije, 
ovisna je o više čimbenika, od kojih su najglavniji 
ovi: količina suhe hrane, koju stoka pojede, iziskuje 
veću količinu vode, da se olakša probava. Poslije 
vlažne, tekuće i zelene hrane životinje traže mnogo 
manje vode, dobre krave muzare piju više vode, da 
nadoknade izdanu tekućinu iz tijela u obliku mlijeka, 
poslije znojenja u teškom poslu ili za jake žege i 
vrućine životinje jače žeđaju. U slučaju grozničavih 
obolenja, za jačih proljeva i opet je povećana žeđa. 

Da se vidi, koliko troše vode pojedine životinje, 
navodim srednje količine vode potrebne dnevno ži- 
votinjama: 

Konj: 20—50 lit; govedo: 30—60 lit; ovca: 2 
—8 lit; svinja: 4—30 lit; kokoši: 0,75—1,5 lit; 
guska: 1,75— 2,5 lit; patka: 1,75 — 2,5 lit. 

Ako životinja nema tih količina vode, onda trpi 
žeđu (10%), a kako je nestašica vode veća od 20% 

tada postoji i opasnost po život, jer mogu nastati 
ozbiljne poremetnje u probavi i opstanku organizma 
(uginuće). 

Iz toga se vidi, koliko je vođa potrebna tijelu 


za nesmetani rad ne samo probavnih nego i drugih | 


organa. To je i razumljivo, kad znamo, da se sva 
hraniva u tijelu prenose putem raznih tjelesnih 
sokova, od kojih je najvažnija krv. Ona predstavlja 
pravu rijeku s mnogo pritoka na sve strane tijela. 
Putem tih pritoka donosi se ne samo hrana za 
održanje tijela i za rad, nego se njima donosi i 
gradivo za rast i nadoknadu izgubljenih dijelova u 


slučaju ozljeda, rana ili drugih bolesti i promjena 


u tijelu. 

Voda je toliko važna, da bez nje nebi bilo. života 
na zemlji u biljnom ni u životinjskom carstvu. Stoga 
je opravdana briga, da nam stoka ne smije: osku- 
djevati na vodi i trpiti žeđu, a osim toga ta voda 
mora biti i zdrava t. j. čista, pitka i ne zaražena.: 

Nekoje životinje ne biraju mnogo vodu obzirom 
na čistoću i pitkost. Takove su životinje goveda, 
svinja i ovca. Stoga mogu i lakše oboljeti bilo ođ 
zaraznih ili nametničkih bolesti (metilj, vlasci, gliste 
it. d.) Druge životinje. kao na pr. konj, vrlo rijetko 
piju mutnu vodu, a smrdljivu vodu nikako. Stoga 
je zdravstveno stanje tih životinja obzirom na ne- 
.tom spomenute bolesti povoljnije. 

Voda može biti nosioc klica, koje doji ra- 
zličite bolesti životinja kao i ljudi. Stoga je dužnost 

svakog gospodara, da se brine i ne dopusti, da mw 
se stoka putem vode zarazi, oboli iu večini sluča- 
jeva ugine. Sa zdravstvenog gledišta ne smije voda 
za piće biti ni previše hladna. Ako životinje piju 
mnogo hladne vode, u kojoj ima možda još i leda, 
mogu od toga nastati jače poremetnje u tijelu i 
obolenje pojedinih organa (želudac, pluća, grlište i t.d.) 

Iz navedenog se vidi, kako se mora brinuti u 
svakom pogledu za vodu i napajanje stoke. Stoga 
treba napajati stoku na poznatom bunaru ili izvoru 
pod nadzorom i ne dopustiti, da stoka pije vođu, 
koju sama nađe, a to su bare, močvare, rijeke i 
razna zajednička napajališta stoke. Svagdje je tu 
Prilika, da se životinja zarazi i oboli, a naročito 
onda, ako na zajedničkom napajalištu pije i čija 
bolesna stoka. Napajanje u rijeci može biti opasno 
i radi toga, što u nju bačena lješina uginule stoke 
od zarazne bolesti širi klice, kojima se stoka zarazi, 
a pogotovo ako lješina zapne u blizini takvog napa- 
jališta i stalno te klice širi. Napajanje stoke na 
valovima i bunarima uz ceste i puteve ili na javnim 
napajalištima i pašnjacima može također biti opasno 
radi zaraze sakagijom ili ždrebaćakom, a i drugim 
bolestima, jer _ u takvim napajalištima pije vodu 
često i bolesna i sumljiva stoka pa od nje ostaju 
ostaci u valovima, koji se rijetko kad peru i čiste, 
a još rjeđe raskužuju. Stoga brižan vlasnik konja 
nosi na put sa sobom posudu za napajanje, koje 
napaja vodom, koju je zagrabio na bunaru. Bolje 

je katkada da konj itrpi i žeđu, nego da je ugasi 
pa da se zarazi. 
Umornu stoku, vruću i oznojenu od puta i po- 


sla valja napajati tek poslije dovoljnog odmora i | 


paziti, da voda ne bude previše studena. Uslijeđ 
prevelike razlike između toplog tijela i studene vođe 
nastaju lako poremetnje i obolenja pojedinih organa 
(kašalj, katari želuca, crijeva i t. d.). 

Držeći se iznesenih načela o ikakvoći vode za 
napajanje stoke i o napajalištima stočar će u vrlo 
mnogo slučajeva sačuvati zdravlje i snagu svoje 
stoke i tako očuvati svoju imovinu od štete. 

PostupaR s govedima 
u proljeće 


Goveda se preko zime obično drže stalno u štali, 
a napolje se puštaju tek da se malo prohodaju i 
prozrače za ljepšega vremena. Štale su većinom takve, 
da higijenske prilike nisu na potrebnoj visini, jer je u 
njima dosta vlage uslijed mokraće i nečistoće, ima 
dosta smrada, često su pretople, a katkada i vrlo 
hladne, ventilacije i dovoljno svijetla rijetko se gdje 
nađe, osim u novijim štalama naprednijih stočara, 
te na SRZ i na Poljoprivrednim dobrima, pa i raz- 
nim ekonomijama, gdje su prilike smještaja povolj- 
nije nego kod pojedinaca. 

Usljed stalnog držanja u štali preko zime te 
slabog kretanja, a ponajviše radi nedovoljne i jed- 
nolične hrane i t. d. goveda do proljeća često omr- 
šave, a opća otpornost im slabi. Radi loše njege i 
slabog timarenja pojavljuju se s proljeća još i uši, 
koje samo još više pospješuju mršavljenje i sma- 
njivanje opće otpornosti. 

Nastupom proljeća stoka se često istjeruje radi 
pomanjkanja hrane prerano napolje na oskudnu 
proljetnu pašu. To prerano istjerivanje na pašu može 

po zdravlje imati loših posljedica, a pogotovo ako 
stoka daleko ide od kuće i ako čuvar dovoljno ne 
pazi. U proljeće je vrijeme još dosta hladno i često: 
vrlo promjenjivo. Duvaju hladni vjetrovi, a česte su 
i hladne kiše. Paša je hladna i vlažna, a putevi 
mokri i vlažni. Ako u takvim prilikama stoka ostane 
dugo napolju pojavljuju se razna obolenja u prvom 
redu na organima za disanje t. j. na plućima (ka- 
šalj, izljev iz nosa, upala pluća i t. d.), a zatim i 
obolenje probavnih organa t. j. želuca i crijeva. 
Preživanje prestane, pojavljuje se začep, rjeđe proljev, 
pa grčevi i druge smetnje. Nadalje mogu oboljeti 
i mokračni organi. Usljed stalnog hodanja po vodi 
i blatu osjetljiva grla obole na nogama između pa- 
paka i pojave se upale kože, gnojne rane, odlomi 
papaka it. d. Svako od tih obolenja pa makar i 
u najblažem obliku nije poželjno, jer zabrinjuje 
vlasnika i smanjuje produktivnost stoke, a ako je 
obolenje jače, nastaju troškovi liječenja i veće štete. 

Zato prelaz iz stajnog držanja goveda na pašnv 
držanje preko dana treba da bude postepeno, dok 
se stoka ne privikne na hladnoću i na česte vremen- 
ske nepogode. U početku valja istjerivati stoku na 
kraće vrijeme i nedaleko od kuće, da se u slučaju 
naglog nevremena može brzo skloniti u štalu. Stoku 
u početku treba prije izgona na pašu djelomice 
nahraniti i kod kuće, ako je ikako moguće, a onda 
tek istjerati na pašu, koja je u početku proljeća i 
onako slaba i hladna. 

Ako stoka u proljeće naglo nršavi postoji oprav- 
dana sumnja na metiljavost, pa je treba za vremena 
dati pregledati ili poslati balegu na pretragu u Ve- 
terinarski zavod, te provesti liječenje na vrijeme. 
Ako se na govedima pojave uši, treba ih odmah 
suzbijati pojedinim sredstvima, i to dva do tri puta 
u razmacima od 6—8 dana, jer mazanje samo je- 
damput nema uspjeha radi toga, što lijek ne djeluje 
na jaja uši t. j. gnjiđde, koje se za 6 — 8 danafpolegu 
i goveda su opet ušljiva. I zato treba dva do tri 
puta mazati. Mazati se može običnom mašćom, 
uljem ili prati nikotinskim sapunom, ili pak vodom 
u kojoj je skuhan duhan, a u drugim slučajevima 
sredstvima, koje prepiše veterinar. 

Pridržavajući se gornjih savjeta smanjiti će se 
mnoge neprilike kao i obolenja i štete kod goveda 
u rano proljeće. 

Drhtanje prasadi na sisi 


U svinjogojstvu nije baš rijetka pojava drhtanje 
prasadi odmah nakon prasanja. Obično drhću! svi 
prasci, a katkada ,samo nekoliko :komada istoga 
legla. To idrhtanje nema veze s onim ;drhtanjem 
prasadi, što nastaje uslijed zime ili straha i koje 
prestaje, čim prestane i uzrok, radi kojega ije ono 
nastalo. 

Ovo drhtanje je stalno podrhtavanje cijeloga 
tijela i svih mišića, a prestaje jedino za vrijeme 
spavanja ;i potpunog mirovanja tijela. Ali čim se 
prasad probudi i pomakne s mjesta, stalno drhće 
cijelim tijelom, a gdjekad i cvili. To drhtanje znade 
kod nekoje prasadi biti tako jako, da ne mogu lako 
naći ni sisu i usljed toga zakrcave i ugibaju lod 
opće slabosti. Na životu ostanu samo jači i oni, koji 
manje drhću. Kod takvih biva drhtanje s;vremenom 
slabije i posvema se izgubi nakon 4 do 6 nedjelja. 

Dugo se nije znalo za pravi uzrok te :bolesti. 
Mislilo se, da je to nasljedna bolest, jer se ijavlja 
odmah nakon poroda, kad još ne može biti sumnje 
na kakvu zaraznu bolest. Međutim promatranjati 
pobliža ispitivanja te pojave prema pisanju njema- 

čkih veterinarskih časopisa dokazala su, da to nije 
nikakva nasljedna pojava, nego su uzroci toga drh- 
tanja u slabom držanju i manjkavoj prehrani krmača 
prije prasenja, kao i za vrijeme dojenja prasadi. 
Nedostatak bjelančevina, te kalcijevih i drugih soli, 
kao i vitamina uzrokom su slabosti razvitka mišića, 
i živaca i radi toga nastaje pojava drhtanja prasadi 
odmah u prvim danima života. 

U našim svinjogojskim krajevima sa primitivnim 
načinom: držanja i uzgoja svinja, gdje se ne vodi 
mnogo brige o kvalitetnoj prehrani krmača, koje se 
Pripuštaju i prase često premlade i tjelesno slabo 
razvijene te se 'pojave drhtanja prasadi javljaju 
češće nego kod dobrih svinjogojaca, koji vode ra- 
čuna o vremenu pripusta i o dobroj prehrani krmača 
za vrijeme bređosti. 

U Veterinarski zavod u Vinkovcima češće nam 
se šalju na pretragu mlada prasad sa privatnog, a 
još više sa socijalističkog sektora s podacima, da 
prasad drhće i cvili i ugiba nakon nekoliko dana 
starosti. Sekcijski nalaz, osim opće slabosti i ane- 
mičnosti, ostaje negativan, a isto tako je negativan 
i bakteriološki nalaz. Zavod upućuje pošiljaoce na 
nedostatke bjelančevina u hrani, te manjak kalcije- 
vih soli i drugih minerala, a kad je usljedila pojava 
drhtanja i ugibanja, onda je obično manje više sve 
prekasno, ali ipak ostaje na životu jača prasad i 
ako drhće, ako se hrana u navedenom pravcu po- 
boljša, te drhtanje postepeno prestaje i gubici se 
znatno smanjuju. 

Stoga valja rasplodne krmače u prvom redu ne 
Pripuštati premlade i nerazvijene, a što je najva- 
žnije valja ih pripuštati u dobroj kondiciji i dobro 
ih hraniti za vrijeme bređosti i dok je prasad na 
sisi sa kvalitetnom hranom, u kojoj ima dosta bje- 
lančenina, te kalcijevih soli i drugih minerala, kao 
i vitamina, pa se tada neće ni pojavljivat drhtanje 
prasadi, niti će biti gubitaka od te pojave. 

Trgovina i promet stokom 


Prodaja i kupovanje stoke obavlja se na pose- 
bno uređenim mjestima, koja se zovu sajmišta. 
Svako sajmište mora biti ograđeno tako, da stoka 
ulazi samo na određene ulaze, gdje se nalaze nadzorni 
organi. Najvažniji takav organ jeste veterinar, koji 
pregledava stoku i nadzire je u zdravstvenom pogledu, 
aosobito obzirom na pojedine opasne zarazne bolesti 
kao što su: sakagija, slinavka i šap, šuga i dr. (pregled 
nosa kopitara, usta papkara i t. d.). Osim toga ve- 
terinar pregledava stoku i obzirom na čistoću i 
urednost. Pod njegovim se nadzorom obavlja sva 
ostala veterinarsko-sanitarna služba na sajmištu. 

U veterinarsko-sanitarnom pravcu nadziru do- 
gon stoke milicijski organi. Taj nadzor sastoji se 
u tome, da se na ulazu održava red i poredak, da 
ne bude smetnje, stiske i guranja na ulazu i da 
veterinar može obavljati pregled dognane stoke. U 
sajmište se ne smije ulaziti brzom vožnjom nego 
korakom. 

Nadalje nadziru stočne putnice za svu stoku, 
koja se goni na prodaju. Putnice za sajam ne smiju 
biti starije od godine dana, a osim toga mora sva- 

ka putnica za dotični sajam biti i produžena. To 
produženje ne smije biti starije od 10 dana. Opis 
stoke u putnici mora se podudarati sa opisom stoke, 
koja se tjera na sajam (ustanovljenje istovjetnosti 
stoke). U slučaju potrebe valja ustanoviti i istovje- 
tnost vlasnika s podacima o vlasništvu i porijeklu 
stoke navedene u stočnoj putnici. Milicijski organi 
ne će dozvoliti ulaz u sajmište nezaposlenim kao i 
poznatim sumljivim osobama, a osobito džeparima 
i kradljivcima i t.d. 

Osim na ulazu u sajmište milicijski organi 
održavaju red i na samom sajmištu i paze, da po- 
jedina vrst stoke bude smještena na određenom 
prostoru, a isto tako da budu na određenom pro- 
storu i ostali prodavaoci različite robe i predmeta 
(različiti obrtnici, pečenjari, slastičari, liciteri, go- 
stioničari, mehanđije i dr.) Za vrijeme sajma paze 
milicijski organi na svako sumljivo skupljanje osoba, 
veliku larmu i svađe, kao i na igranje različitih ne- 
dopuštenih igara, te prodaju nedopuštenih predmeta, 
pokvarenih i sumljivih pića, kao i ostalih živežnih 
namirnica. Nadalje paze na džepare i kradljivce novca, 
što se u stisci i vrevi događa vrlo često na sajmištu. 

Sve te poslove obavljaju milicijski organi, op- 
ćinski ili gradski stražari, a mogu ih obavljati i po- 
ljari, koji se za te poslove upotrebljavaju većinom 
na selima, gdje se održavaju veliki sajmovi. 

Za uzdržavanje sajmišta brine se općina (grad), 
gdje se sajam održava, pa stoga ona i ubire u svoju 

korist posebnu pristojbu na ulazu u sajmište za stoku, 
koja se goni na sajmište (ugonbina, maitarina, pi- 
jacovina, sajmarina, mjestovina). O ubiranju tih. 
pristojbi vodi se također nadzor na ulazu u sajmi- 
šte, a pristojbe se ubiru obično na ulazu u selo. Taj 
nadzor obavljaju obično na selu općinski odbornici, 
a u gradovima gradski namještenici. 

Promet stokom i kretanje stoke na manje ili: 
veće udaljenosti nadzire se slično kao i trgovina 
stokom na sajmovima. U zdravstvenom pogledu 
obavlja nadzor nad tom stokom veterinar, a glede 
valjanosti isprava t.j. stočnih putnica i dokaza vla- 
sništva vode nadzor osim veterinara i milicijski or- 
gani kao i u trgovini stokom. Taj nadzor obavlja. 
se za vrijeme tjeranja stoke na udaljenije ispaše 
ili žirenja u udaljenije šume i na dulje vrijeme, 
zatim pri tjeranju stoke iz većih udaljenosti na. 
sajmove ili kad se tjera stoka sa sajmova kao ne- 
prodana ili pokupovana. 

Pri tome nadzoru vrlo je važna stočna putnica. 
kao i pri nadzoru na sajmu. Stoga je potrebno i o: 
stočnoj putnici znati ono, što je najvažnije pri oba- 
vljanju nadzora na sajmovima, pri prometu i kre- 
tanju stoke. 

O nadmu goveda 


Koncem ljeta i početkom jeseni pojavljuje se 
nadam goveda češće nego u drugo godišnje doba. 
Stoga ću navesti nekoje uzroke tomu, te način lije- 
čenja kao i sprečavanja većih šteta u slučaju, da. 
se govedo mora priklati. 

Nadam nastaje najčešće pod jesen, kad se po- 
čnu javljati mrazovi, a poslije toga preko dana jako 
sunce. Ili ako se govedo najede uparene trave ili 
djeteline (užgane), ili pak od vrlo vlažne djeteline 
ili druge slične hrane. 

U to doba godine često se stoka napasuje na 
djetelištima, jer je zadnji otkos dosta bujan, ali 
nije za kosidbu radi lošeg vremena i male količine. 
Često stoka ostaje bez nadzora, pa se i previše na- 
ždere, ali katkada je dosta, da se samo nešto na- 
pase, pa se pojavi nadam, koji zahvati najjače i 
najlakomije krave. 

Nadalje nastaje nadam od mladog i još ozele- 
nog kukuruza u klipu, koji se daje govedima za tov 
i inače za hranu. To je hrana, koja u želucu lako i 
brzo vrije i stvara plinove. Od nje i konji u jesen 

češće dobiju grčeve i grižu u želucu, ako ga se 
malo više najedu. 

Nadam nastaje i od druge hrane, koja lako 
vrije u želucu i od koje se stvaraju plinovi. To biva 
najčešće onda, kad u želucu nastaje kakva poreme- 
tnja u gibanju, te burag prestane raditi, životinja 
ne preživa, nego se samo skupljaju plinovi u želucu 
:u većoj mjeri. 

Nadam goveda nastupa obično nenadano i brzo, 
pa ljudi pri tome često izgube glavu i neznaju, što 
bi počeli, nego čine sve, što im tko u toj brzini sa- 
vjetuje pa ma ne bilo umjesno i dobro. Najčešće 
zažvale govedo kakvim klipom i gone ga okolo. 
Usljed trčanja govedo se počne ispražnjavati i na- 
dam malo popusti. Ali to je samo prividno, jer je 
napeti burag dobio više mjesta u trbuhu, kad su 
se crijeva ispraznila. Sadržaj se buraga pri trčanju 
ne ispražnjuje, a plinovi tek malo ili nikako. | 

Zatim ljudi sipaju oboljeloj životinji u usta ra- 
zne smrdljive stvari, ne bi li podražili na povraća- 
nje. Daju na pr. gnjilih jaja (mučke), petrolej, staru 
salamuru i t.d. Sve to pomaže vrlo malo ili ništa, jer 
i ako podražuje na povraćanje i nešto se hrane 
izbaci napolje, ne izlaze plinovi, koji su iznad hrane 
i ne mogu do izlaza (odnosno ulaza) jednjaka u 
burag. 

U takvim slučajevima često nema. trokara u 
blizini pri ruci ili neznaju s njime pravo baratati, 
a veterinara je rjetko moguće tako brzo naćii dovesti. 

Radi toga dolazi često do slabe pomoći i na taj 
način životinja se mora priklati od nužde, kad se 
vidi da joj nema spasa i da će se ugušiti. Meso 
tako priklanih goveda često slabo iskrvari, jer su 
zaklana prije nastupa smrti ili već u agoniji, pa 
se radi toga i brže kvari i nema lijepog izgleda. 
Ali bez obzira na to, takvo meso ima zadah po 
smrdljivim tekućinama, koje su se sipale u životinju 
radi liječenja nadma. Radi toga je takvo meso ma- 
nje vrijedno, a često i neprikladno za ljudski užitak 
pa se mora odbaciti. 

Da se izbjegnu štete pri klanju oboljelih goveda. 
od nadma u prvom redu, a zatim da se sačuva va- 
ljanost mesa, ako je do klanja već došlo, potrebno 
je stočarima o nadmu znati slijedeće: 

1. Čim se govedo nađulo i vidi se, da mu je 
teško, tad mu valja odmah zaliti pol litre rakije u 
usta, da se spriječi daljnje naglo vrijenje hrane u 
želucu i daljnje stvaranje plinova. 

2. Iza toga odmah zaliti u usta 1—2 1 vapne- 
ne vode (voda iznad gašenog vapna) ili prirediti: 
uzme se gašenog kreča u veličini jajeta i promješa 
sa 1—21 vode i to se sve zalije govedu u usta. 
Te će tekućine u želucu vezati za sebe stanoviti dio 
plinova i bit će ih manje. 

3. Nađuto govedo treba postaviti prednjim no- 
gama na više (barem 50 em, ai više). Ako u dvorištu 
ima kakva hrpa zemlje, tada govedo navesti prednjim 
nogama na hrpu, a stražnje noge nek ostanu u 

ravnom. Još najbolje je postaviti govedo stražnjim | 


nogama u šamac ili jarak, a prednje neka budu na 
brijegu izvan jarka. U takvom položaju čovjek drži 
govedo za glavu, a druga dvojica stanu jedan s je- 
dne strane, a drugi s druge strane trbuha, te s 
obje stisnute šake istodobno pritišću jedan na sam 
burag, a drugi s protivne strane. Pritisak mora 
«biti u isti mah s obje strane. Tada plin počne izla- 
ziti kroz jednjak na usta, gdje se pojavi jak njegov 
zadah i smrad. 

Taj se postupak više puta ponovi i govedu od- 
lane često sasvim, a ako ne, nadam svakako popu- 
sti, pa se opet nakon kratkog vremena pojavi, te 
valja postupak ponoviti. ' 

4. Dok se te mjere pomaganja poduzimaju, po- 
slati po veterinana i pripraviti za svaki slučaj tro- 
kar kao posljednje sredstvo za pomoć, ako je nadam 
osobito jak i neće nikako popustiti. 

5. Veterinar će prema nalazu prepisati osim 
navedenih domaćih sredstava za prvu pomoć i lije- 
kove zasprečavanjenadmaiza pojačavanje preživanja. 

6. Trokar neka se upotrebljava u skrajnjoj nuždi, 
kad ne pomažu druga sredstva. Neka ga upotrebljava 
samo onaj, koji zna s njim bosti.; Bode se na odre- 
đenom mjestu t.j. na lijevoj bočini u sredini crte od 
kuka do zadnjeg rebra, gdje se nadam najjače di- 
gao. Vrh trokara postaviti tako, da gleda prema 
sredini prednjih nogu. Cijev trokara nesmije se 
prerano izvući, jer se nadam pojavljuje opet pa 

treba ponovno bosti. Cijev se veže, da ne ispadne i 
ostavlja se po više sati. Izvlači se tako, da se u 
cijev stavi bod i tad se cijev s njim zajedno izvučes 

Ako nije trokarom radio sam veterinar, nego 
netko drugi, valja svakako upitati veterinara za 
savjet glede rane, da se pospješi njeno zacjeljenje. 

7. Upotrebljavati druge lijekove osim onih, koje 
je preporučio veterinar, nije uputno iz razloga, koji 
su već navedeni. 

Nadam se najlakše sprečava tako, da se stoka 
oprezno napasuje na djetelištima i bude stalno pođ 
nadzorom, te da se svagda vodi računa o tome, da 
zelena hrana, a osobito djetelina, grahorica i sl. ne 


'bude upaljena (užgana), previše vlažna, ofurena i 


t.d. jer: lakše je spriječiti nego liječiti! 

Njega kopita i potkivanje 


Uz prejako iskorišćivanje konja u radu, a sla- 
bu brigu za prehranu i njegu, opaža se vrlo često 
još jedan važan nedostatak pri upotrebi konja u 
radu, a to je slaba njega kopita i loše potkivanje. 

Tome je uzrok ponajviše nemarnost i nebriga 
vlasnika konja (poduzeća, ustanove, ekonomije, SRZ 
idr.), a s druge strane nedovoljan broj ispitanih 
majstora potkivača, i ako u NRH postoji Potkiva- 
čka škola u Zagrebu, ali ona još uvijek premalo 
osposobljuje potkivača za potrebe terena. 

Važnost konja za poljoprivredu, vojsku i sve 
ostale potrebe ne treba napose isticati, jer je ona 
svakome poznata. Da uzmogne konj zadovoljiti svim 
zahtjevima, koji se od njega u radu traže, mora 
imati zdrava i valjana kopita, jer kola bez točkova, 
to je konj bez zdravih i valjanih kopita! 

Kopito treba njegovati, dok je životinja još 
mlada, t. j. dok se ona razvija i raste, a stalno i 
kasnije, kad je konj već u poslu. Mladoj ždrebadi, 
koja se većinom uzgaja u štali ili u skućenom is- 
pustu, a ne na prostranoj paši, kopita brže rastu 
nego što se troše. Stoga budu preduga. Uslijed to- 

ga dolazi do nepravilnog stava nogu, radi čega tr- 
posljedice, rađi kojih konj gubi vrijednost i sposob- 
nost. Takav uzgoj ždrebadi je neruzuman i štetan! 

Odrasle konje treba uredno i redovito potkivati, 
jer ako se to ne čini, obole na kopitu (žulj, stisnuto 
kopito, trule žabice, puno kopito i t. d.). Konj po- 
staje nesposoban za posao i gubi vrijednost, a sta- 
nje se često teško popravlja. 

Upotrebom nepotkovanih ili slabo potkovanih 
konja na tvrdom terenu životinja se muči, a to je 
s humanog gledišta zabranjeno pa i kažnjivo. Takvi 
konji brzo radi nesposobnosti dolaze i na klaonicu, 
a to je opće Šteta po naše konjarstvo uopće, a ne 
samo za vlasnika (poduzeće). 

m Iskorišćivanje konja, koji imaju njegovana i 
uredno potkovana kopita je dugotrajnije, pa je stoga 
od njih i veća korist. Prema tome je gospodarski 
razlog veći nego higijenski, da se konji uredno po- 
tkivaju i njegi kopita posveti više brige i pažnje. 
Za taj posao snosi odgovornost u prvom redu 
sam vlasnik ili zadužena osoba, a zatim i majstor 
 potkivač, koji mora znati svoj posao da obavi kako 
treba. Za to mora biti ispitani potkivač, jer bez 
dobrih potkivača često se mnoge bolesti kopita i 
ne mogu uspješno liječiti pa i ako ih liječi veterinar! 
Nakon svega, što je ukratko gore irečeno, evo 
najglavnijih uputa za njegu kopita i potkivanje: 

1, Ždrebadi i mladim još nepotkivanim konjima 
treba obrezivati kopita na pravilan oblik i veličinu. 
Time se ujedno popravlja stav nogu i pospješuje 
pravilan razvoj kopita, a ždrebad se priuči na 
potkivanje. 

2. Kopita treba držati uredno i čisto, jer se 
time čuva vanjski staklasti sloj rožine i održaje 
čvrstoća i elastičnost rožine. Osim toga se zapre- 
čuje trulež žabice, koja najviše uvjetuje elastičnost 
kopita. 

3. Konje treba potkivati samo kod ispitanog 
potkivača, ako je to ikako moguće. 

4. Potkivanje valja obavljati svakih 6 do 8 tje- 
dana, pa i onda ako potkova nije istrošena, Potkovu 
valja skinuti i rožinu dobro orezati pa staru potkovu 
opet pribiti, ako je još dobra. 

5. Dok je konj potkovan, treba češće pregleda- 
vati potkove, a osobito prije polaska na dulji put, 
da se vidi, nije li koji klinac popustio ili ispao ili 
je možda potkova pukla ili je već preslaba i t. d. 

6. Potkivati treba uvijek po dvije prednje zaje- 
dno ili obje stražnje, a nikako jednu lijevu, a desnu 
tek nakon duljeg vremena. 

7. Kopita treba od vremena do vremena oprati, 
očistiti, a naročito poslije duljeg puta. Pri tome se 
odmah vidi, da li je potkova u redu, da nije možda 
zapao kamen u viličnu brazdu ili čavao i sl 

8. Za vrijeme velike vlage, blata i kiše treba 
kopita mazati običnom neslanom mašću ili vaselinom, 

a najbolje Hajnelovom kopitnom mašću, da kopita 
ne upijaju previše vlage, usljed čega postaju mekana. 
i osjetljiva. 

9. Ako je prevelika suša, treba kopita katkada. 
nakvasiti i namazati mašću, da ne gube svoju pri- 
rognu vlagu, usljed čega postaju tvrda i neelastična. 

10. Nikako se ne preporučuje mazanje kopita 
raznim crnim mastima, u kojima ima obično kat- 
rana. Takve masti oštećuju sjaj kopita i razaraju 
vanjski staklasti sloj rožine i uslijed toga kopito 
gubi svoje naravne osobine. 

To bi bile najvažnije upute za njegu kopita i 
potkivanje. Kopito po tvrdom terenu ublažuje kao 
elastični jastuk svaki potres tijela i štiti zglobove 
od svakog jačeg uzdrmanja, koje djeluje štetno. Radi 
toga je potrebna tolika briga za održavanje pravil- 
nog djelovanja kopita, a se to postizava njegom i 
valjanim potkivanjem. 


64 


Lišaj na govedima 

S proljeća se pojavljuje u jačoj mjeri lišaj na 
govedima, a osobito na teladi. Prošle godine opaženo 
je na nekim Državnim poljoprivrednim dobrima 
lišaja u jačoj mjeri, a osobito tamo, gdje je bio veći 
broj teladi, koja je držana skupno i u lošim nastam- 
bama, a njega i timarenje nije bilo na visini. Isti 
slučajevi opaženi su i na SRZ-ama, gdje su prilike 
držanja bile nepovoljne. 

Stoga je potrebno o toj bolesti uputiti stočare, 
kako bi se ta bolest u početku suzbila, a valjanim 
držanjem spriječilo njezino pojavljivanje. 

Lišaj je prelazna (zarazna) bolest, koju uzrokuje 
jedna gljivica zvana Trichophyton tonsurans, a vi- 
dljiva je tek pod mikroskopom. Bolest se prenosi 
dodirom bolesnih na zdrave, a najčešće putem pri- 
bora za čišćenje (četke, češagije). Bolest mogu pre- 
nijeti i ljudi, koji također mogu od životinja dobiti 
lišaj. Bolest se može pojaviti i od nečiste stelje, 
pljesnive i zaražene slame i t.d, a prenose je i 
štakori. 

Pojava bolesti očituje se u stvaranju okruglih 
mjesta promjera 1 do 4 cm na koži i to ponajviše 

na glavi, oko usta i na vratu, ali se može pojaviti 
i na drugim mjestima. Oboljelo je mjesto bez dlake, 
nešto povišeno od okoline, a površina mu je kora- 
sto-ljuskasta, sivkasto bijele boje. Ako je na obo- 
ljelim mjestima otpala sva dlaka, tada se opaža 
crvenilo na rubu kruga i male kvržice i mjehurići. 
. Dlake na oboljelim mjestima ispadaju iz korjena i 
lome se. Oboljela mjesta vide se često kao okruglo- 
korasta naslaga, iz koje viri po koja dlaka ili bez 
dlaka. ' 

Prema tome je bolest lako po tim znacima pre- 
poznati, a posve siguran nalaznam daje mikroskopska 
pretraga skinutih krasta i dlaka sa oboljelih mjesta, 
koja se mogu poslati u Veterinarski zavod na pre- 
tragu u staklenoj bočici ili epruveti. 

Bolest se javlja najviše kod goveda, a osobito 
kod teladi, koja je više osjetljiva nego odrasla go- 
veda. Ali od te bolesti mogu oboljeti i ovce i konji, 
psi kao i perad i kunići, a mogu je dobiti napokon 
i ljuđi. 

Bolest uzrokuje jači ili slabiji svrab, pa se ži- 
votinje češu i ozljeđuju i zdravu kožu te se na taj 
način lišaj sve dalje širi, pa i prenosi na zdrave. 
Pojavljuje se pojedinačno, ali se ubrzo širi i na 
ostale životinje u obliku zaraze, od koje nekoje živo- 
tinje uopće ne obole. Javlja se katkada i na pašnim 
govedima, a ne samo u štali. 

Liječenje traje dulje vremena, što je ovisno o 
stepenu raširenosti na oboljelim grlima. Traje oko 

14 dana pa do 2 mjeseca, Bolest često prođe i bez 
liječenja. Na jednom mjestu može da nestane, pa 
se pojavi na drugome. 

Bez obzira na to, što bolest nije opasna po 
zdravlje, treba je liječiti i poduzimati sve mjere, 
da se ne širi i da se ne pojavljuje, jer životinje, a 
osobito mlađe, uslijed nje slabije napreduju i zaostaju 
u razvitku i daju loši vanjski izgled. 

Za suzbijanje lišaja potrebno je znati slijedeće: 

1. Ako se održava čistoća u štali i stelja redo- 
vito mijenja, a životinje propisno timare i čiste, 
bolest se ne pojavljuje. 

2. Bolesna grla treba odmah odvojiti posebno, 
a ležišta i pribor za čišćenje, te posuđe za hranu i 
vodu raskužiti vrelim lugom ili vapnenim mlijekom 
sa 2% formalina. 

3. Ako se u štali opaze štakori, valja ih pota- 
maniti. 

4. Oboljela grla treba držati odvojeno. Ako su 
jače oboljela provesti šišanje i spriječiti grebanje i 
češanje, a čišćenje kože četkama i češagijom valja 


“obustaviti, jer se na taj način lišaj širi po cijelom 


tijelu. 

5. Suhe naslage, kore i kraste na oboljelim mje- 
valja najprije omekšati karbol-glicerinom (5%) ili 
kreolinom i lanenim uljem (1:20), ili smjesom masti 
i mekog sapuna (1:3). Kraste nakon razmekšanja 
valja skinuti opreznim struganjem, da se ne povri- 
jedi koža, ali nikako prati. 

6. Tek tako pripravljeno oboljelo mjesto liječiti 


i mazati lijekovima u obliku masti od blagih kise- 


lina ili drugih raskužnih sredstava (Argent nitric 10 
do 15%, Caporit, Formaldehid, Ichtyol, Acid. chrom 
it. d.) Osim toga se oboljela mjesta mogu prema- 
zati Jodovom tinturom (10%). 

7. Lijekove treba češće mijenjati, a kraste na- 
kon prethodnog razmekšanja skidati i onda tek 
mazati lijekovima. 

8. Liječenje valja provoditi kako treba, a ne 
šablonski i površno mazati po suhim krastama, jer 
tada nema uspjeha i liječenje se odugovlači. 

9, Smeštaj oboljelih grla treba da je uredan 
obzirom na stelju, te posuđe za hranu i vodu. 

10. Personal, koji liječi oboljela grla, treba da se 
drži svih propisa higijene, te da raskužuje svoje 
ruke i odijelo da bolest ne prenosi na ostale živo- 
tihje kao i na samoga sebe ili druge osobe. 

Sve, što je rečeno za obolenje goveda od lišaja, 
a osobito teladi, vrijedi i za sve ostale životinje, pa 
se stoga treba točno pridržavati u slučaju obolenja 
bilo kojih životinja i uspjeh liječenja neće izostati. 

Dezinfekcija ili raskužba 
u stočarstvu 


O dezinfekciji (raskužbi) govori se više nego 
što se ona u praksi izvršuje, a u tome baš i leži 
problematika suzbijanja raznih bolesti domaće stoke 
i to kako zaraznih tako i parazitarnih (nametničkih). 
Kad bi se ona izvršivala u onoj mjeri, koliko se 
određuje i preporučuje, daleko bi se više smanjili 
mnogi gubici stoke, od kojih trpi naša stočarska 
proizvodnja bez obzira, da li se radi o socijalističkom 
(državnom ili zadružnom) ili pak o privatnom sek- 
toru proizvodnje. Osim toga poboljšala bi se i opća 
higijena obzirom na zdravlje ljudi, a naročito higijena 
živežnih namirnica animalnog porijekla (meso, mli- 
jeko i t. d.) 

Stoga se nikada ne može dosta dovoljno nagla- 
siti potreba istinske i stvarne provedbe raskužbe 
u stočarstvu, u čiju korist mnogi sumnjaju i ne 
vjeruju baš radi toga, što o njoj malo znadu, a 
često je ito malo znanja o njoj pogrješno i netočno. 

Za to ću o njoj napisati ono, što je najvažnije 
znati o njenoj važnosti i načinu provedbe, da to ne 

bude jalov i uzaludan posao, nego da posluži pra- 


voj svrsi, a to je suzbijanje zaraznih i parazitarnih 


bolesti stoke. 
Svaka bolesna životinja izlučuje uzročnike bo- 


lesti na razne načine, a ponajviše putem izmetina i 
mokraće. Ti su uzročnici običnom oku nevidljivi pa 


je zato mnogima teško shvatiti bit raskužbe, jer se 


njome borimo protiv nevidljivih uzročnika bolesti, 
koji nam nanose mnogo štete i koče napredak 


stočarstva. 


U prljavim, nečistim, zagušljivim i vlažnim pro- 
storijama ti se uzročnici dulje zadržavaju, a i množe. 


Radi toga je potreban ne samo red i čistoća u 


stočnim nastambama nego i njihova povremena. 


raskužba. 


Što znači zapravo raskužiti? Raskužiti znači 


uništiti, ukloniti ili pak tako onesposobiti uzročnike 
zaraznih ili parazitarnih bolesti, da budu potpuno 
neopasni i nesposobni, da prouzroče bolesti. Raskužba 
se obavlja u prostorijama i na mjestima, gdje bo- 
ravi bolesna stoka ili pak nakon odlaska ili uginuća 
takve stoke radi toga, da ne oboli od iste bolesti 
ona stoka, koja će kasnije u te prostorije doći. 
Raskuživati valja ne samo ležište stoke nego i zi- 
dove, pregrade, valove i posuđe za hranu i vodu, 
kao i sve ostale predmete, s kojima je bolesna stoka 
dolazila u dodir (ulari, lanci, četke, češagije, orma, 
pokrovci, posuđe za mužnju, pa vile i lopate it.d.). 
Obzirom na raskužbu najvažniji su ostaci od živo- 

tinje, t. j. izmetine, sluz, gnoj ili krv oboljele ili 
uginule životinje. Nadalje je važno, da se raskužii 
personal, koji je bolesnu stoku timario i njegovao 
ili inače dolazio s njom u doticaj, jer on može pre- 


- nijeti bolest na drugu stoku, a i na ljude ili se pak 


sam zaraziti, ako se radi o bolesti, koja od stoke 
prelazi na ljude (bedrenica, bjesnoća i dr.) 

Kako se obavlja raskužba i s kakvim sredstvi- 
ma? Najčešće i najviše se raskužba obavlja meha- 
ničkim čišćenjem i uklanjanjem, odnosno uništava- 
njem zaraznog materijala. To je najjednostavnija 
raskužba. Ali zaraženu štalu nije dosta očistiti 
izbacivanjem đubreta i nečistoće u neposrednu bli- 
zinu, jer će se stoka zaraziti tamo mjesto u štali, 
a tim je svrha promašena. Stoga je potrebno sve, 
što se ukloni iz zaražene prostorije, učiniti nepristu- 
pačnim za životinju, a to se postizava spaljivanjem, 
zakapanjem ili posipanjem sa raznim raskužnim 
sredstvima. 

Pranje je također jednostavna i česta mehanička 
raskužba, ali prljavu tekućinu treba odvesti zatvore- 
nim kanalima ili na drugi način učiniti nepristupa- 
čnom i neopasnom za druge životinje, t. j. sipanjem u 
nju raskužnih sredstava. Pri toj se raskužbi dosta 
griješi, jer se prljavština izbaci iz štale i rasipa 
oko nje, čime se daje mogućnosti širenja zaraze, jer 
se životinja u njoj zaprlja kao što je to slučaj 
ponajviše u svinjogojstvu. 

Prema tomu svako čišćenje i stalno održavanje 
reda i čistoće ujedno je i raskužba, i ako je vrlo 
jednostavna, ali probitačna. Inarodna poslovica kaže: 
»Čistoća je pola zdravlja", a tako u istinu i jeste. 

Daljnji način raskužbe jeste sušenje, grijanje, 
kuhanje i t. d. To je takozvana fizikalna raskužba. 
Sušenjem i djelovanjem sunca ubijaju se klice, a 
isto tako i povećanom jakom toplinom (vrela voda, 
kuhanje, parenje). Željezni predmeti opale se i 
ugriju na vatri ili kuhaju u vodi, a isto tako se 
kuhaju ili pare odijela i rublje i na taj način 
raskužuju. 

Najpoznatija i najvažnija dezinfekcija vrši se 
raznim kemijskim sredstvima, koji ubijaju i uništa- 
vaju uzročnike zaraznih i parazitarnih bolesti. Ta 
su sredstva raznolika i mnogobrojna i po obliku i 
sastavu kao i načinu djelovanja. Većinom su to 
soli raznih metala, lužine, kiseline ili pak organski 
sastojci. 

Najpoznatija su u praksi ova raskužna sredstva 
za široku upotrebu: vapno, klorno vapno, kaporit, 
soda, karbol, kreolin, lizol, sublimat, formalin, sapun, 
sumporne pare i mnoga druga kemijska sredstva 
pod najrazličnijim imenima. 

Kad će se koje sredstvo upotrijebiti za dezinfek- 
ciju i na koji način, odredit će stručnjak veterinar 
prema bolesti i otpornosti njenoga uzročnika, jer 
svako sredstvo ne djeluje jednako na sve uzročnike. 

U praktičnoj primjeni temeljita raskužba obav- 
ija se tako, da se najprije izvrši čišćenje i pranje, 
a potom kvašenje, mazanje, prskanje ili krečenje 
s jednim ili više spomenutih sredstava. 

To su najglavniji načini i sredstva za dezinfek- 
ciju, a ostale metode se rjeđe upotrebljavaju (bio- 
loška sredstva i dr.) 

Evo ukratko opisa raskužbe na pr. štale, u 
kojoj je bila zaražena stoka: 

1. Slamu, đubre i ostatke hrane, zatim sve 
otpatke i izmetine treba pažljivo skupiti i iznijeti 
te najbolje spaliti ili duboko zakopati u zemlju. 

2. Sve predmete u štali od male vrijednosti, a 
osobito drvene, treba spaliti. Željezne predmete kao 
što su vile, lopate, češagije i lanci treba skuhati u 
vodi ili opaliti na vatri. Jasle, valove i zaprljane 
zidove treba vrelim lugom, sodom ili vrelom vodom 
oprati i oribati, a kad se osuše premazati (okrečiti) 
klornim vapnom, kaporitom ili običnim vapnom, ko- 
jemu je dodano kreolina ili kojeg drugog raskužnog 
sredstva. Ormu, ulare, ćebad i slične predmete treba 
nakvasiti u vodenoj otopini kojega raskužnog sred- 
stva (kreolin, lizol) i držati u tekućini više sati ili 
preko cijele noći. 

Ako je pod od drveta, kamena ili cigle treba 
ga nakon čišćenja i pranja dobro nakvasiti raskuž- 
nim sredstvom (kaporit, klorno vapno, kreolin i dr.) 
ili se može posuti vapnenom prašinom i po njoj 
politi voda, da se vapno na podu ugasi i razvije 

velika toplina, koja jače raskužuje nego obično uga- 


šeno vapno. Ako je pod od zemlje treba gornji sloj 


u debljini od 10—30 em skinuti i ukloniti na isti 
način kao i đubre, te nasuti svježom zemljom, koja 
nije dolazila u doticaj sa bolesnom ili sumnjivom 
stokom. 

3. Posude za davanje hrane i vode treba oprati 
vrelom vodom, vrelim lugom ili iskuhati. 

To bi bilo u najkračim crtama i najglavnije 
rečeno o dezinfekciji, što je potrebno da znaju svi 
naši držaoci i sav personal zaposlen oko stoke kako 
na Državnim dobrima, raznim ekonomijama i podu- 
zećima, tako naročito na seljačkim radnim zadru- 
gama i u privatnom seljačkom gospodarstvu, pa će 
se onda dezinfekcija izvršiti kako treba i postići 
svoju pravu i konačnu svrhu, a to je suzbijanje 
zaraznih i parazitarnih bolesti i zaštita ljudskoga 
zdravlja. 

. Njega kopita i potkivanje . . . .. 4.4.4. 4.0. 
. Lišaj na govedima . . . . 0... 
. Dezinfekcija ili raskužba u stočarstvu . . ..... 


strana. 





STANICA ZA UMJETNO OSJENENJIVANJE 


I SUZBIJANJE JALOVOSTI KRAVA 
pri Kotarskoj veterinarskoj stanici u VinRovcima 


Kozarčeva ulica br. 24 Telefon broj 61 


Stanica je započela s rađom u mje- 
secu svibnju ove godine 


Osjemenjivanje se vrši sa sjemenom 
prvorazrednih bikova simentalske 
pasmine, koji se nalaze u Centru 
za osjemenjivanje N. R. Hrvatske u 
Kriševcima ' 








PREDNOSTI OSJEMENJIVANJA: 


— bolji kvalitet podmlatka 

— sprječavamo prenošenje i širenje 
zaraznih spolnih bolesti 

— suzbijamo jalovost, jer se krave 
nalaze pod kontrolom veterinara. 


Cijena osjemenjivanja je po kravi 500 Din, 
s tim da se naplata izvrši Rada se ustanovi da je Rrava 
ostala steona. — Osjemenjivanje se vrši svakog dana od 
7-14, a nedjeljom od 9-11 sati u Veterinarskoj ambulanti. 

VETERINARSKI ZAVOD 
VINKOVCI 


Kozarčeva ulica 24. telefon 141. 


Vrši pretrage besplatno u zavodu (bakterio- 
loško-diagnostičke, parazitološke i serolo- 
ške) kao i sekcije malih domaćih životinja i 


peradi sa socijalističkog i privatnog sektora. 


Daje savjete i upute u svim poslovima 
veterinarstva i stočarstva (smještaj, njega, 


prehrana i #t. d.). 


Izlazi na teren u svim slučajevima sumnje 


na zarazno ili parazitarno oboljenje. 


Stručnjaci zavoda izlaze na teren na zahtjev 
stranke u svim slučajevima, kada pretraga 


U zavodu ne daje sigurnu dijagnozu. 








POPULARNA IZDANJA 
KLUBA INTELEKTUALNIH RADNIKA . 
u Pad? 


Broj KE 





viNKOVĆI 1954. kak 


Tisak: Grafičko poduzeće ,lskra" Vinkovci 








